ועדת המשנה לענייני איו"ש, כנסת 25, פרוטוקול מספר 9, 2024-01-01 00:00

צבי ידידיה סוכות: בוקר טוב לכולם

צבי ידידיה סוכות:  תודה רבה לכל מי שהגיע, מתנצל על האיחור

צבי ידידיה סוכות:  קודם כול, אני רוצה להגיד בפתיחתו של הדיון שבשבוע שעבר התפרסם סקר – שפורסם בהרבה מאוד מקומות – לפיו, 82% מהפלסטינים ביהודה ושומרון תומכים בזוועות שהחמאס ביצע ב-7 באוקטובר, בחג שמחת תורה האחרון

צבי ידידיה סוכות:  במצב כזה, זה אומר שבסוף מתוך עשרה פלסטינים, שמונה הם כנראה מחבלי נוח'בה בפוטנציה

צבי ידידיה סוכות:  זה לפחות מה שהם היו רוצים, בזה הם תומכים, אם יתאפשר להם

מאיר כהן: השאלה הייתה: האם - - -  ואני חושב שזה לגיטימי

צבי ידידיה סוכות: מאיר, רגע

צבי ידידיה סוכות:  לא, לא, יש תמיכה

מאיר כהן: קראתי את הסקר - - - זה לא סותר את מה שאתה אומר אבל צריך לדייק

צבי ידידיה סוכות: אגיד שוב: 82% מהפלסטינים ביהודה ושומרון תומכים בזוועות שהחמאס ביצע

צבי ידידיה סוכות:  מה שזה אומר זה שבסוף אנחנו לפחות צריכים לחשוש ששמונה מתוך עשרה פלסטינים ביהודה ושומרון הם מחבלי נוח'בה בפוטנציה

צבי ידידיה סוכות:  כשאנחנו באים לדון בכניסת פועלים פלסטינים ליישובים הדיון, מבחינתי לפחות, הוא לא בשאלה האם הם פועלים אלא במחבלי נוח'בה בפוטנציה שבאים לעבוד ביישובים

צבי ידידיה סוכות:  יכול להיות שיש שיקולים לכאן ולכאן, ובזה אנחנו נדון עכשיו בדיון, אבל זו הנחת היסוד שבה אנחנו צריכים לדון

צבי ידידיה סוכות:       אני חושב שאולי הנושא הכי בוער שלשמו הדיון הזה התכנס זוהי העובדה שהיום כולנו מכירים את המצב, בכפר סבא, ברעננה ובירושלים לא נכנסים היום פועלים מהשטחים, מיהודה ושומרון

צבי ידידיה סוכות:  מהסיבה הפשוטה שהדבר הזה עלה לקבינט, הקבינט דן, לא קיבל החלטה והיום נכנסים אלפים בודדים של פועלים חיוניים וחוץ מזה לא נכנסים בכלל לתוך הקו הירוק

צבי ידידיה סוכות:  מצד השני, ביהודה ושומרון כן נכנסים – יש צו אלוף, כולנו מכירים אותו – נכנסים גם לאזורי התעשייה וגם ליישובים לעבודות חיוניות

צבי ידידיה סוכות:  הדבר הזה מבחינתי לא מקובל, נרצה לדון בדבר הזה, אבל אלו היו הסיבות המרכזיות לכינוס הדיון הזה

צבי ידידיה סוכות:       כמובן שנדון פה גם בנהלים, בהבדלים שהיו עד המלחמה בין הקריטריונים שיש לאישור פועלים ואיך מכניסים אותם ואיך שומרים עליהם ביהודה ושומרון לבין בשאר הארץ, ועוד

צבי ידידיה סוכות:   נשמע כאן את הח"כים, את ראשי המועצות, נציגות של התושבים וכמובן את גורמי המקצוע

צבי ידידיה סוכות:  נתחיל מחברי הכנסת, חבר הכנסת חנוך מלביצקי, בבקשה

חנוך דב מילביצקי: תודה

חנוך דב מילביצקי:  בוקר טוב אדוני היושב-ראש, רק בקשר לסקר – ומאיר, זה בקשר למה שאמרת – זה היה אפילו מעניין יותר כי הייתה טבלה בה התבקשו לציין אחוזי הזדהות עם שורה של ארגונים

חנוך דב מילביצקי:  השלושה שהיו במקומות הראשונים זה גדודי אל-קסאם של החמאס, הג'יהאד האסלאמי ושוהאד אל-אקצא של הפת"ח

חנוך דב מילביצקי:  זאת אומרת, זה היה 97%, 94% ו-91%, והחמאס עצמו היה מתחת, עם 80% ומשהו כי כנראה יש לו גם לשכה מדינית

חנוך דב מילביצקי:  זאת אומרת, זה לא רק שיש להם הזדהות עם איזשהו אירוע מיוחד של ה-7 באוקטובר

חנוך דב מילביצקי:  ככלל, האוכלוסייה שם, ברוב מטורף, מזדהה הרבה יותר עם האנשים שטובחים בנו יום ולילה

חנוך דב מילביצקי:       בעיניי, את הדבר הזה חשוב שנבין ונפנים ואלה דברים חמורים

חנוך דב מילביצקי:  אני יודע, האוכלוסייה הפלסטינית ביהודה ושומרון היא אוכלוסיית אויב, כך צריך להתייחס אליהם

חנוך דב מילביצקי:  כך צריך להבין מכאן ולהבא, שאין מה לעשות, ככה צריכים להתייחס אליהם

חנוך דב מילביצקי:  בעיניי, כל הנושא של כניסת פועלים פלסטינים למדינת ישראל צריך להיפסק וממש להיבחן במשורה, במקרים סופר חריגים

חנוך דב מילביצקי:  הגיע הזמן שנקום למציאות שאנחנו באמת חיים בה ולא למציאות שאנחנו רוצים לחיות בה

חנוך דב מילביצקי:  תודה

צבי ידידיה סוכות: תודה רבה חבר הכנסת מלביצקי

צבי ידידיה סוכות:  חבר הכנסת ניסים ואטורי, בבקשה

ניסים ואטורי: קודם כול, אני חושב ומאמין שהבעיה נוצרה, בבסיס, בגללנו

ניסים ואטורי:  זאת אומרת, איך זה נוצר? אנחנו כל הזמן מחזיקים אותם, נותנים להם עבודה, נותנים להם לימודים, נותנים להם הכול

ניסים ואטורי:  אני חושב שצריך להפסיק את זה מתישהו, את הסיפור הזה, שיחפשו פרנסה בירדן, שיחפשו פרנסה בסוריה, שיחפשו פרנסה בירח, מדינת ישראל היא לא אופציה

ניסים ואטורי:  מה שקרה בדרום זה מה שיקרה ביהודה ושומרון, ותרשום את זה רלי, זה בדיוק מה שיקרה

ניסים ואטורי:  אנחנו לא ניפטר מהם לעולם אם נמשיך לתת להם כסף, לתת להם חינוך, לתת להם את כל מה שהם רוצים

ניסים ואטורי:  ברגע שנתחיל לחנוק אותם הם פשוט לא יהיו פה

ניסים ואטורי:  זה מה שיקרה בדרום

ניסים ואטורי:  גם עכשיו עדיין יש לנו פה בעיות איך להיפטר מאנשים וצריך לשחרר אותם, לתת להם לצאת

ניסים ואטורי:  לצאת, שילמדו באנגליה, לפרגן להם, אפילו לשלם להם שכר הלימוד שילכו מפה

ניסים ואטורי:  רק ככה נפתור את הבעיות האלה

ניסים ואטורי:  תודה

צבי ידידיה סוכות: תודה רבה

צבי ידידיה סוכות:  חבר הכנסת מאיר כהן

מאיר כהן: בוקר טוב, נצטרך לעשות דיון קצת מושכל ולשמוע את הצבא ואת ראשי הרשויות – אני חושב שראשי הרשויות הם אלה שנושאים על גבם את הדבר הזה, ולהתחשב במה שהצבא אומר ולא לעשות על זה דיון מתוך אמוציות כי כולנו יודעים - - - בוודאי ובוודאי שאין לי שום ויכוח עם אף אחד מהדוברים

מאיר כהן:  ביום רביעי אשב עם אנשים שמתרגמים את ספרי הלימוד, אולי נבין יותר איך זה שבבתי ספר שנמצאים ביהודה ושומרון או במזרח ירושלים - - - מה אומרים עלינו ואיך היהודי מוצג לילד בכיתה א' וב', זה לא פלא שקורה מה שקורה

מאיר כהן:  אבל זה חשוב, הדיון הזה הוא חשוב מאוד

ניסים ואטורי: אני מקווה שאנחנו לא אשמים בכל מה שקורה

מאיר כהן: חס ושלום

מאיר כהן:  אתם קצת אשמים בזה שחיכיתם שנבוא כדי לתרגם את הספרים ונקים קול צעקה, ידעתם את זה הרבה שנים

מאיר כהן:  אבל אין פה ויכוחים

צבי ידידיה סוכות: שתקנו כל השנים

מאיר כהן: צדקתם אבל לא עשיתם כלום

מאיר כהן:  תודה רבה

צבי ידידיה סוכות: תודה רבה

צבי ידידיה סוכות:  נעבור לראשי הרשויות

צבי ידידיה סוכות:  ראש מועצת קרני שומרון, יגאל להב, בבקשה

יגאל כהן: קודם כול, בוקר טוב ותודה על ההזדמנות

יגאל כהן:  אזכיר בכמה דקות מה היה לפני: לפני הכול היה פתוח, הכול פתוח; אנחנו הראשונים שעשינו להם את החיסון לקורונה כי האמנתי שהם חיים בתוכנו, קרני שומרון ישר הובילה את זה; מאות עובדים נכנסים על בסיס יומי קבוע, אצלי במועצה מועסקים עם תלושי משכורת 70-50

יגאל כהן:  אחרי ה-7 באוקטובר אפילו אחד מהם לא הרים טלפון להגיד: אני מתנצל

יגאל כהן:  אחד שירים אלי טלפון

יגאל כהן:  עשינו להם קייקים בגושרים, מתנות לחג, עזרה להורים שהיו צריכים ניתוחים במרכז הארץ, וה-7 באוקטובר לימד את כולנו משפט ברור מאוד שההורים שלנו היו אומרים לנו: אין אמונה בהם

יגאל כהן:  אפילו אחד, אחד שהיה מרים טלפון ואומר: יגאל, זה לא על פי האסלאם; יגאל, זה לא על פי ההלכה, אנחנו לא אונסים

יגאל כהן:  אחד

יגאל כהן:  לכן זה גם מסתדר לי מאוד עם הסקר

יגאל כהן:  היינו עיוורים, כולנו ללא יוצא מן הכלל

יגאל כהן:       גם היום, לצערי הרב, שלושה חודשים אחרי, אני עדיין לא רואה מדיניות ברורה

יגאל כהן:  אין מדיניות ברורה

יגאל כהן:  אצלי אזור התעשיה פרוץ לגמרי, אין לי שער ואין לי שומרים ואין לי גדרות ואין שום דבר

יגאל כהן:  ולצערי הרב, יש שם את אותם מפעלים חיוניים, המכבסות שנותנות שירות לבתי החולים ולבסיסים, ונכנסים לשם ערבים

יגאל כהן:  הבידוק הכי שגרתי שיכול להיות

יגאל כהן:  להגיד לך שמחר לא יכול להיות אירוע זו שטות מוחלטת, מחר יכול להיות פיגוע, אותו דבר

יגאל כהן:       ולכן אני מצטרף למה שנאמר פה, אני חושב שקרה פה איזשהו אירוע שאומר שמה שהיה לא יהיה

יגאל כהן:  לצערי הרב, נדרשו 70 ומשהו שנה ו-50 שנה מאז שאנחנו נמצאים באיו"ש כדי להגיד: מספיק, הם בנפרד, אנחנו בנפרד

יגאל כהן:  ככל שייכנסו פועלים זרים מהר יותר – יש לי תחושה, יותר מתחושה, שגם הממשלה דואגת שלא יהיו הרבה פועלים זרים כי אולי בסוף תתרצו ותכניסו את הפלסטינים כי זה יעכב את הבנייה

צבי ידידיה סוכות: תעקוב אחרי הפרסומים

יגאל כהן: אני, ביישוב, כבר לא מכניס פלסטינים, לא ייכנסו פלסטינים

יגאל כהן:  אין ניקיון רחובות

מאיר כהן: אתה היום - - - עובדים?     

יגאל כהן: אין, כולם בחוץ

צבי ידידיה סוכות: כרגע לא נכנסים?     

יגאל כהן: אף אחד

צבי ידידיה סוכות: גם לאזור התעשייה בחוץ?     

יגאל כהן: לאזור התעשייה בחוץ כן כי אין לי שום בקרה עליו, אני לא שולט בו

צבי ידידיה סוכות: זאת אומרת, זה לא בשליטתך ונכנסים

צבי ידידיה סוכות:  אם זה היה תלוי בך?     

יגאל כהן: השליטה היא של הצבא

יגאל כהן:  הצבא נותן את ההנחיות, הקב"ט שלי נמצא

יגאל כהן:  אין לי מרכיבי ביטחון עליו, אין לי שער כניסה

יגאל כהן:  מחר אני יכול להגיד להם אל תיכנסו, לרכבים פלסטינים, אין לי שומר לשים שם באופן קבוע

יגאל כהן:  לכן אלה הדברים שצריכים להשתנות

צבי ידידיה סוכות: רגע, זו נקודה מהותית

צבי ידידיה סוכות:  מבחינתך, באזור התעשייה הרי נמצאים גם ישראלים

יגאל כהן: נכון ולכן צריך לעשות הפרדה מוחלטת

יגאל כהן:  צריך לדאוג שיהיו מרכיבי ביטחון לאזורי התעשייה – אלה שאין להם, כי אזורי התעשייה הם משנות ה-80 המוקדמות – שמישהו פשוט יתקצב את זה

יגאל כהן:  אין היום תקציב למרכיבי ביטחון כי מרכיבי ביטחון בעידן הנוכחי נכנסים לתוך עלויות הבנייה העתידיות, כשתבנה אזור תעשייה חדש

צבי ידידיה סוכות: רגע יגאל, אני מתעכב על זה עוד רגע אחד כי בסוף אתה אחראי מוניציפלית על אזור התעשייה, ולפחות מה שפורסם בתקשורת זה שצו האלוף מאפשר לראשי הרשויות להכניס או לא להכניס

צבי ידידיה סוכות:  אתה אומר שאתה מתנגד, איך זה מסתדר?      

יגאל כהן: אצלי ליישוב אני לא מכניס

יגאל כהן:  מפעלים שחייבים, מפעלים חיוניים לצה"ל וכו' – אני לא אשבור עכשיו גם את צה"ל

יגאל כהן:  אתה נמצא בין הפטיש לבין הסדן עם הדברים האלה

צבי ידידיה סוכות: הכול בסדר, אני רק מנסה להבין האם זה על הראש שלך או שאתה אומר: בסוף הסכמתי שם בגלל שלא הייתה לי ברירה

יגאל כהן: זו הסכמה בשתיקה לאפשר להם לעבוד כי אחרת הדברים האלה יקרסו ואחר כך לבתי החולים אין את הסדינים ואת השמיכות שהם צריכים

יגאל כהן:  אתה שואל אותי: האם צריך היום? אני אומר לא, חד-ערכי, חד-משמעי

יגאל כהן:  כולנו צריכים להפנים שאחרי ה-7 באוקטובר צריך לעשות הפרדה מוחלטת, לתת להם חיים משל עצמם, שייבנו לעצמם מה שהם רוצים מבחינת חיים מוניציפאליים, אצלם, שלא ייכנסו אלינו יותר

יגאל כהן:  אני חושב שזו טעות פטלית

יגאל כהן:       דרך אגב, אנחנו יישוב מאוים בדרגה 4, הכי גבוהה שיש

יגאל כהן:  יש עוד עשרה יישובים כאלה ביו"ש

יגאל כהן:  אתה תופס ילדים בני 12, 14, שמצלמים היום את היחידות של צה"ל, מעבירים דיווחים

יגאל כהן:  אנחנו יודעים לקלוט את מה שמעבירים - - -     

צבי ידידיה סוכות: אני רוצה שוב להתעכב על אזור התעשייה החיצוני

צבי ידידיה סוכות:  הבידוק שם היום - - -     

יגאל כהן: אין בידוק

צבי ידידיה סוכות: אין בידוק?     

יגאל כהן: יש בידוק בבוקר, אם מישהו נכנס אחרי זה ב-10:00, ב-11:00, אין עליו שום בקרה אם הוא נכנס או יוצא

מאיר כהן: אבל זה אתה? גלגלו את האחריות על הכתפיים שלך? אני לא מבין

יגאל כהן: אני מעריך שאם יהיה אירוע תמיד ימצאו איזשהם אשמים

מאיר כהן: לא, שאלו אותך: אם הפועלים ייכנסו - - -     

צבי ידידיה סוכות: זו בדיוק השאלה: בסוף, על מי האחריות? כראש מועצה יש לך קב"ט, נכון? יש לך את עוזי

צבי ידידיה סוכות:  עוד רגע נשמע את מערכת הביטחון – בסוף על מי האחריות לשמור על הביטחון באזור התעשייה? אתה אומר פה משהו שמפחיד אותי מאוד ברמה האישית

יגאל כהן: גם אותי זה מפחיד

צבי ידידיה סוכות: יש אנשים שנמצאים שם, אתה אומר שאין בידוק, נכנסים פלסטינים ויכולים להגיע מג'נין ישירות לאזור התעשייה ליד קרני שומרון ולעשות שם מה שהם רוצים

צבי ידידיה סוכות:  אתה אומר שאין בידוק בכניסה

יגאל כהן: קודם כול, זה מאוד יכול להיות, אני מזכיר שכבר היו אירועי פח"ע באזורי תעשייה

יגאל כהן:  אצלנו, אם הם ייכנסו תהיה ועדת חקירה שתבדוק מי היה אשם ואיך הם נכנסו

צבי ידידיה סוכות: ברוך השם, אנחנו יושבים עכשיו לפני ועדת חקירה ושואלים

צבי ידידיה סוכות:  אני שואל אותך, בראייתך – עוד מעט נברר את זה מולם – על מי האחריות לשמור שם בכניסה?     

יגאל כהן: צה"ל, אין לי משהו אחר

יגאל כהן:  מי יכול לשמור על אזור תעשייה חיצוני שאין לו מרכיבי ביטחון? אני יכול להגיד שכן עד מחר

יגאל כהן:  דרך אגב, אני מזכיר שמה-7 באוקטובר ועד היום, עדיין לא נכנס שקל למרכיבי ביטחון ששמנו מה-7 באוקטובר

צבי ידידיה סוכות: הבנתי

צבי ידידיה סוכות:  טוב, תודה רבה

יגאל כהן: רק עוד משפט אחד, אחד, ברשותכם

יגאל כהן:  יש משפט שאני כל הזמן אומר לעצמי: יש קשרים שאנחנו צריכים לבנות אותם, שזה עם הבדואים ועם הדרוזים, ויש קשרים שאנחנו צריכים להתחיל להבין שאנחנו צריכים להרוס אותם, שזה עם הפלסטינים

יגאל כהן:  והדבר השני, יו"ש הוא הפתרון, הוא לא הבעיה

יגאל כהן:  אם, חס וחלילה, יפנו את יו"ש כמו הדרום והצפון, אין תל אביב, אין רמת השרון ואין רעננה

יגאל כהן:  ולכן צריך להבין שזה הזמן להתחיל להשקיע בדבר הכי בסיסי שנקרא יו"ש

יגאל כהן:  כל מי שיושב פה צריך להבין, אין ירידות מיו"ש לכביש 6

יגאל כהן:  ממשלת ימין – ואני עם בטן מלאה על מה שקורה שם – אין לנו ירידה אחת לכביש 6, אחת

יגאל כהן:  השר מאיר כהן היה אצלי והיה צריך לרדת דרך צמתים, רמזורים

יגאל כהן:  אין כביש אחד וזו ממשלת ימין שכבר 14 שנה לא מבינה שאין כבישי רוחב ואורך נכונים ביו"ש

חנוך דב מילביצקי: אדוני, רק בנושא הזה, חשוב לי

חנוך דב מילביצקי:  הייתה לי שיחה עם אופיר ליבשטיין הי"ד, הייתי אצלו בספטמבר והוא הראה לי את אזור התעשייה שהוא תכנן עבור הפועלים העזתים

חנוך דב מילביצקי:  הוא היה מאמין גדול בזה שאם רק ניתן להם את האפשרות הכלכלית הם ירצו לחיות וירצו להתפרנס

חנוך דב מילביצקי:  אין, אין מקום לדברים האלה, אנחנו חייבים להיגמל מהתפיסה הזאת

חנוך דב מילביצקי:  אנחנו צריכים להבין שאנחנו צריכים להפריד את עצמנו מהם ואנחנו לא הפתרון שלהם לשום דבר

צבי ידידיה סוכות: תודה רבה

ניסים ואטורי: ראינו סקר – אני לא יודע אם אני יכול לדבר, אדבר על מה שראיתי בתקשורת

צבי ידידיה סוכות: יש סקר שפורסם בתקשורת

ניסים ואטורי: יש רוב של - - -     

צבי ידידיה סוכות: 82%

ניסים ואטורי: כן

צבי ידידיה סוכות: ראש מועצת גוש עציון ויושב-ראש מועצת יש"ע, שלמה נאמן, בבקשה

שלמה נאמן: בוקר טוב

שלמה נאמן:  קודם כול, אני מברך על עצם הדיון, הוא הגיע קצת מאוחר

שלמה נאמן:  אתחיל עם מה שיגאל סיים בו

שלמה נאמן:  יישובי יהודה ושומרון הם בעצם חגורת הביטחון של מדינת ישראל

שלמה נאמן:  העובדה שכוח עז א-דין אל-קסאם לא עלה על עפולה או על באר שבע או על רעננה או על כפר סבא היא מכיוון שיש חגורת ביטחון, מכיוון שיש התיישבות ישראלית

שלמה נאמן:  היא בעצם שומרת, אני לא יודע לקרוא על מה, גם על גוש דן, גם על הצפון, גם על הדרום, מבפנים

שלמה נאמן:       אבל היא חשופה בעצמה מבפנים כי מתקבלת החלטה – שאולי זו החלטה לא להחליט – שלישראל הקטנה הפועלים הערבים מאיו"ש לא נכנסים וליישובי יהודה ושומרון, ליישובים ישראלים, הם כן נכנסים

שלמה נאמן:  מה ההבדל? אם אפשר להגן ואם אפשר לייצר מציאות ביטחונית אחרת ביהודה ושומרון, אז בואו תיצרו אותה גם בישראל הקטנה

שלמה נאמן:  ואם לא, אז למה? הדם שלנו הוא פחות אדום או - - - אני לא רוצה להשתמש בביטויים האלה

שלמה נאמן:  אבל איפה החלוקה כאן? החלוקה הזאת היא מקוממת ואני קורא לממשלת ישראל קודם כול, לקבל החלטה אחידה

שלמה נאמן:  אזרח ישראלי, יישוב ישראלי בכל מקום, דינו זהה בלי להתייחס לקו הירוק

שלמה נאמן:       אני חושב שהסוגיה היא הרבה יותר עמוקה

שלמה נאמן:  הסוגיה היא באמת בתפיסת עולם שאומרת: כסף יענה על הכול, מה שאמרו כרגע חברי הכנסת

שלמה נאמן:  בעצם, הכסף יכריע מי השליט פה

שלמה נאמן:  זאת הסוגיה שהייתה המשך של הסכמי אוסלו והסכמי פריז

שלמה נאמן:  לכן המדינה לא יכולה כרגע לקבל החלטות כאילו יש פה איזושהי אפשרות להמתין, לשים לתקופת צינון את הסיפור של פועלים מאיו"ש, פועלים ערביים מאיו"ש, ולהגיד: בעוד חודשיים נחזור לזה

שלמה נאמן:  אני רוצה לזכור, להזכיר לכולנו, במדינה הזאת לא קנו תוצרת גרמניה עשרות שנים אחרי השואה

שלמה נאמן:  אצלי בבית עדיין לא קונים

שלמה נאמן:  הדבר הזה לא יחזור מבחינתי, הוא לא אמור לחזור

שלמה נאמן:  אבל בשביל זה המדינה צריכה לקיים דיון עומק, דיון עומק זה לפתוח את הסכמי פריז

שלמה נאמן:  לא צריך להגיד מה דעתנו על הסכמי אוסלו והסכמי פריז, ברור שאלה הסכמים שעברו מהעולם וצריך לבטל אותם

שלמה נאמן:  אבל אם כרגע המדינה לא מקבלת את ההחלטה לבטל את ההסכמים האלה היא צריכה לפתוח אותם

שלמה נאמן:       הרי הסיפור הוא לא רק סיכון ביטחוני ממשי מיידי מהפועל

שלמה נאמן:  הפועל הזה חוזר הביתה, נגיד שהוא איש שלום, נגיד שהוא הרים אלינו טלפון

שלמה נאמן:  אתם יודעים מה? הוא הרים אלינו טלפון, הוא התנצל על הטבח, הוא אמר שזו לא דרכו של האסלאם

שלמה נאמן:  הוא קיבל משכורת, לאן הלך מס ההכנסה שלו? מס ההכנסה שלו הלך לממן כוחות חמושים של הרשות הפלסטינית

צבי ידידיה סוכות: פורסם השבוע, מחבלי הנוח'בה

שלמה נאמן:  בסופו של דבר הכסף הזה חוזר לטרור, הוא חוזר למלחמה

שלמה נאמן:  אני משלם לו שכר על העבודה והכסף הזה הולך לממן את התחמושת, את הכדורים, את אותם RPG שאחר כך החיילים שלנו צריכים לאסוף

שלמה נאמן:  הדבר הזה לא יכול לעבוד ככה

שלמה נאמן:  כל המדינה, כל הקונספציה לא יכולה לעבוד ככה

שלמה נאמן:  גם כלכלית, לא רק ביטחונית

שלמה נאמן:       ייתכן ואי-אפשר לפתור את הבעיה ביום אחד

שלמה נאמן:  אני אומר ביושר, גם אצלנו בהתיישבות יש אנשים שתקועים באמצע הבנייה, אנשים שפתחו גג, התחיל לרדת גשם והגג לא סגור

שלמה נאמן:  הם מבקשים, הם מתחננים, הם לקחו משכנתאות ומתחננים לסיים

שלמה נאמן:  יכול להיות שכמדינה – כשהמדינה מקבלת החלטות מסודרות –צריך ליצור תקופת מעבר, תקופת מעבר עם הסדרי ביטחון מדויקים

שלמה נאמן:       אבל ההחלטה צריכה להיות חד-משמעית, יציאה מהתלות הכלכלית, יציאה מהתלות המקצועית

שלמה נאמן:  ברמה של תוכנית לאומית, ברמה של פתיחת בתי ספר מקצועיים, עידוד עבודה עברית, כל מה שעשינו בראשית הציונות

שלמה נאמן:  זאת מלחמת בראשית? מתחילים מההתחלה? זה כולל עבודה עברית, זה כולל הכשרה לעבודות בנייה, זה כולל יכולת שלנו לקיים את המשק של מדינת ישראל בכוחות עצמנו

שלמה נאמן:  הדבר הזה הוא הכרחי, אי-אפשר לחלום חלומות

שלמה נאמן:  אנחנו לא יכולים לסגור את הכלכלה, אנחנו צריכים לשנות אותה כדי שלא נשתמש בהם

שלמה נאמן:       הערה אחרונה

שלמה נאמן:  לא בסמכות הוועדה ולא בסמכותו של אף אחד כאן, אבל אנחנו כאילו מתעלמים, עוצמים עיניים

שלמה נאמן:  הפיגוע האחרון ביום חמישי בלילה בגוש ציון, בוצע על ידי ערבי ישראלי עובד הדסה עין כרם

שלמה נאמן:  הם אזרחים כמוני-כמוכם, עם תעודת זהות והכול בסדר

שלמה נאמן:  אני לא בודק אותם ולא מגביל אותם ולא ניגש אליהם, אבל מסתבר שאם נעשה אצלם סקר, בקרב האוכלוסייה שלהם, אני לא חושב שנופתע, אני לא חושב שאחוזי התמיכה במעשי הנוח'בה יהיו שונים

ניסים ואטורי: זה מה שאמרתי קודם, אשלים את המשפט כי לא כולם יודעים את זה: מעל ל-80% תומכים במעשים של ה-7 באוקטובר, נקודה

חנוך דב מילביצקי: אבל זה לא נכון בקשר לערביי ישראל

חנוך דב מילביצקי:  אני חושב שאנחנו צריכים להיזהר מאוד מאוד - -     

ניסים ואטורי: דיברתי על יהודה ושומרון

חנוך דב מילביצקי: - - בהדבקה הזו, כי אם תסתכל על ההתנהגות שלהם כאוכלוסייה - - -     

מאיר כהן: לא, הוא דיבר - - - צריך לדייק, הבחור הוא ממזרח ירושלים

שלמה נאמן: אני אומר זאת בזהירות הנדרשת, אנחנו אזרחים של אותה מדינה אבל בסופו של דבר יכול להיות שמי שמצטרף לתמיכה באויב לא צריך להיות אזרח של המדינה הזאת

שלמה נאמן:  ותראו שהאזרחים גם יתנהגו אחרת ואולי ילמדו מספרים אחרים ויתנהלו אחרת

שלמה נאמן:  תודה רבה

צבי ידידיה סוכות: שאלה אחת ונעבור לרלי מרגלית

צבי ידידיה סוכות:  מה קורה בגוש עציון עכשיו מבחינת פועלים?     

שלמה נאמן: כרגע אנחנו לא מכניסים פועלים ליישובים

צבי ידידיה סוכות: בכלל?     

שלמה נאמן: כמו שיגאל אמר, יש מציאות של מפעלים חיוניים

שלמה נאמן:  אצלי במועצה היו 14 פועלים, הם לא עובדים כרגע

שלמה נאמן:  יש שני פועלי מערך האשפה, אני מנסה להכניס גם לשם עובדים ישראלים ולא מוצא אותם, אבל ברגע שאמצא אחליף גם אותם

שלמה נאמן:  לאזורי תעשייה יש כניסה ואני באמת חושב שזה חלק מאותה סוגיה של תקופת מעבר

שלמה נאמן:  אם יש מפעלים שעובדים ונשענים על העבודה של פועלי איו"ש - - -     

צבי ידידיה סוכות: אותה שאלה ששאלתי את יגאל: מבחינתך, מי אחראי על האבטחה באזורי התעשייה?      

שלמה נאמן: אני

צבי ידידיה סוכות: מה קורה בפועל?     

שלמה נאמן: בודקים פועלים בכניסה, אוספים תעודות, מה שפעם לא עשינו

צבי ידידיה סוכות: יש במשך כל היום?     

שלמה נאמן: כן, אנחנו בודקים כל היום, מה שפעם לא עשינו, שם אין תושבים

שלמה נאמן:  הדבר הזה נועד לאפשר לכלכלה להמשיך להתקיים אבל אני אומר חד וחלק: צריכים לייצר תקופת מעבר ובסופו של דבר להתנתק מהתלות הכלכלית בדבר הזה

צבי ידידיה סוכות: תודה רבה שלמה

צבי ידידיה סוכות:  אנחנו נעבור לתא"ל רלי מרגלית שרוצה לעזוב אותנו כאן, למרות שהוא נמצא בוועדה הזו כדרך קבע

צבי ידידיה סוכות:  אבל עכשיו בדיוק הוא צריך ללכת

אראל מרגלית: שלום, אני מתנצל, אני פשוט מג'נגל בין שתי ועדות

אראל מרגלית:  שמי רלי מרגלית, אני סגן ראש אמ"ץ במילואים ואני בתקופה הזאת בעיקר עושה דרג מדיני

אראל מרגלית:  כמובן שאני לא מביע פה דעה אלא מביע פה פרקטיקה, טכניקה של איך, ומסביר היבטים טכניים

אראל מרגלית:  דבר ראשון, כל הסיפור פה הוא בהסתכלות מהכיוון של העמדה הישראלית והאינטרס הישראלי

אראל מרגלית:  על זה אנחנו מסתכלים פה כרגע, אנחנו לא מסתכלים פה על אינטרסים אחרים

אראל מרגלית:       דבר שני, צריך להבין, וזה בהמשך למה שאמרת אדוני, הפרקטיקה של הכנסה – אני לא צריך להגיד לך את זה, אתה חי שם – הפרקטיקה של הכנסה למפעל היא הרבה יותר פשוטה מאשר להכניס מעבר למחסומים

אראל מרגלית:  זו פרקטיקה אחרת

אראל מרגלית:  בסוף הפועל יכול להגיע עד לפתח אזור התעשייה, זאת זכות שיש לו

אראל מרגלית:  לצורך העניין, הוא יכול להגיע ובאמצעות הוספה של מרכיבי ביטחון מסוימים, לא מאוד מורכבים, אפשר לייצר את זה בצורה בטוחה באופן יחסי

אראל מרגלית:       לכן צריך רגע להפריד

אראל מרגלית:  דרך אגב, צריך להפריד בין ארבעה דברים: הייתי עושה הפרדה בין מפעלים, בין יישובים ביו"ש, בין סמוכי גדר – אני לא בטוח שאני מגדיר את זה בהגדרה הנכונה – לבין כפר סבא לצורך העניין

יגאל כהן: שהיא סמוכת גדר

אראל מרגלית: שהיא סמוכה

אראל מרגלית:       חבר הכנסת סוכות, אני רוצה להגיד שמה שנאמר פה, וזה המשפט שאולי שהכי חשוב שנגיד: אנחנו מציגים פה אפשרות עבורכם, לא חובה

אראל מרגלית:  זאת אומרת, אנחנו נותנים פה כלים שבהם ניתן בהחלטה של המפעלים, בהחלטה שלכם, להכניס

אראל מרגלית:  אפשר שלא

אראל מרגלית:  זאת אומרת, אנחנו לא מחייבים אתכם להכניס, הצבא לא בא ואומר לכם: תכניסו 20,000 פועלים

אראל מרגלית:  לא, אנחנו חושבים שבעת הזאת נכון אל מול הצרכים של המשק, אל מול האינטרסים שלנו, של הישראלים, לאפשר את הסוגיה הזו

אראל מרגלית:  היושב-ראש, מדובר בפרוצדורה מאפשרת

אראל מרגלית:  חשוב להגיד את זה

צבי ידידיה סוכות: אגיד לך למה, ויתקנו אותי ראשי רשויות, בסוף המציאות עכשיו היא שאולי אתה אומר אני מאפשר, אבל כשיש לך בעל מפעל שאומר אני רוצה להכניס פועלים – השאלה היא, האם יש סמכות חוקית לראש המועצה להגיד לו: אדוני אתה לא מכניס?      

אראל מרגלית: מרכיבי הביטחון שם – תקנו אותי אם אני טועה – הם מרכיבי ביטחון של הרשות, של המפעל

אראל מרגלית:  מי שאחראי על המפעל, אלה מרכיבי הביטחון שלו

אראל מרגלית:  כמובן שהשמירה הפריפריאלית, האזורית, היא של הצבא

צבי ידידיה סוכות: לא הבנתי מה ענית

לימור סון הר-מלך: רלי, זה לא ענה על השאלה

אראל מרגלית: התשובה היא שראש המועצה יכול למנוע את זה

צבי ידידיה סוכות: הוא יכול למנוע את זה?     

לימור סון הר-מלך: הוא יכול למנוע את זה?     

אראל מרגלית: כן

צבי ידידיה סוכות:  זו התשובה הרשמית של צה"ל?     

שלמה נאמן: הינה הודעה מבעל מפעל, מאתמול: אני אגיש עתירה לבית משפט

אראל מרגלית: אני לא יכול למנוע ממנו להגיש עתירה

אראל מרגלית:  רגע רבותיי, זו סוגיה משפטית, שלא אטעה בדבריי

אראל מרגלית:  אנחנו נבדוק את הסוגיה הזאת מבחינה משפטית, ננסה גם לעשות את זה תוך כדי

אראל מרגלית:  אתן את הפרטים לחבריי המקצועיים שמבינים את זה הרבה יותר טוב ממני

אראל מרגלית:  רק רציתי לתת איזושהי כותרת לסיפור הזה

צבי ידידיה סוכות: רלי, היועץ המשפטי רוצה להגיד משהו לפני שאתה הולך

גלעד נוה:  הערה אחת, לעשות קצת סדר בהיבטים המשפטיים

גלעד נוה:  ברחבי איו"ש באופן כללי, מכוח צו בדבר הוראות ביטחון – סעיף 318 לדעתי – יש אפשרות לסגור שטח

גלעד נוה:  בשנת 1997 ואחרי זה גם מאוחר יותר, ב-2002 לדעתי, היו הכרזות לגבי שטחי היישובים הישראלים

גלעד נוה:  במסגרת ההכרזות האלה סגרו אותם לכניסה של פלסטינים

גלעד נוה:  במקביל להכרזות האלה יש לנו את הצו בדבר הסדרת השמירה

גלעד נוה:  במסגרת הצווים האלה נקבעות הוראות לגבי נושא השמירה, חלוקת האחריות בין צה"ל, לצורך העניין, לבין השומרים בשטח

גלעד נוה:  יש שם הגדרה של מרחבי שמירה, לפעמים מרחבי השמירה חופפים באמת את אזורי התעשייה, לפעמים לא

גלעד נוה:  זה תלוי ביישוב, זה תלוי בהגדרות

גלעד נוה:  יש מקרים שבהם הרשות היא באמת זאת שאחראית, אמונה על הנושא של השמירה באזורים האלה

גלעד נוה:  לגבי מרכיבי ביטחון, כמובן שזה צה"ל

גלעד נוה:  אני לא נכנס לזה, זה לא הנושא הזה

גלעד נוה:       מעבר לזה, בשביל שפועל פלסטיני או פלסטיני באופן כללי יוכל בכלל להיכנס לתוך שטחי התיישבות, הוא צריך לקבל היתר

גלעד נוה:  זה נעשה מכוח הצו בדבר העסקה במקומות מסוימים

גלעד נוה:  אני מתאר לעצמי שקמ"ט העסקה יכולה לדבר על זה, או נציגי המנהל האזרחי, מורן

גלעד נוה:  ככה שבשביל שפועל פלסטיני בכלל יוכל להיכנס לשטח הוא צריך לקבל איזשהו היתר

גלעד נוה:  לגבי השאלה האם ההיתר הזה בשטחי איו"ש – האם הנוהל מחייב? מה מערך האישורים שהוא צריך לקבל? איך זה נעשה? ההבדלים בין האישורים באיו"ש מה לבין האישורים שנעשים לגבי היתר כניסה לישראל? יש הבדלים, יש פערים מסוימים

גלעד נוה:  אני מתאר לעצמי שגורמי המקצוע יוכלו להרחיב על זה יותר

צבי ידידיה סוכות: נדבר על זה בהמשך

צבי ידידיה סוכות:  אבל הנקודה הזו, גלעד, אשמח לשמוע את דעתך כייעוץ משפטי פה בוועדה:  האם ברגע שהם מאפשרים, נותנים היתר לפועל פלסטיני להיכנס, האם יש לו סמכות כראש המועצה להגיד לו אתה לא יכול להיכנס?     

גלעד נוה: המערכת המשולשת הזאת, בין ראש מועצה לבין, לצורך העניין, רשויות המדינה שנתנו היתר – אני לא יודע לענות על זה

גלעד נוה:  אני מעריך שברגע שיש היתר הבן-אדם יכול להיכנס לתוך השטח, זאת אומרת,  איזשהו אקט מנהלי

גלעד נוה:  האם, לצורך העניין, הרף של מועצה כזאת או אחרת יכול לעצור אותו בכניסה ולהחליט שהוא מונע? אני לא יודע לענות על זה

קריאה: השאלה היא האם יש לראש המועצה סמכות לא להכניס

גלעד נוה: למרות שיש היתר? אני לא יודע לענות על זה

גלעד נוה:  לדעתי, יועמ"ש איו"ש

מאיר כהן: יש לו או אין לו?      

אליצור טרבלסי: לדעתי זה בשינוי מדיניות, כמו שאמר ראש המועצה

אליצור טרבלסי:  אני חושב שזה לא בדיון הזה

לימור סון הר-מלך: זה בדיוק הדיון הזה, בדיוק

חנוך דב מילביצקי: אני ראש המועצה, אני אומר לכם: אני לא מכניס

חנוך דב מילביצקי:  יש לי סמכות, אין לי סמכות, אני לא מכניס

חנוך דב מילביצקי:  שיבוא המשפטנים לדפוק לי על הדלת אחר כך

חנוך דב מילביצקי:  אם יש לי סמכות, אין לי סמכות –  אני לא מכניס

שלמה נאמן: לא הכנסנו ליישוב נוקדים, הם הגיעו לבית המשפט ותוך 48 שעות קיבלו הוראת בית משפט להכניס ארבעה פועלים

שלמה נאמן:  נכנסים, לא מפעל חיוני ולא כלום

צבי ידידיה סוכות: הינה, אומר לך ראש המועצה מעשה שהיה, בית משפט חייב

אראל מרגלית: אנחנו לא בורחים מלתת תשובה, נבדוק את זה וניתן את התשובה

צבי ידידיה סוכות: יש לנו כבר תשובה, יש לנו תשובה

אראל מרגלית: לא

צבי ידידיה סוכות: יש, בית המשפט חייב אותו להכניס, יש תשובה

שלמה נאמן: תושבים חסמו את הכניסה ברכבם, הוא הורה למשטרת ישראל והם באו

אראל מרגלית: אני לא יודע להתייחס

לימור סון הר-מלך: אנחנו רוצים לדעת מה המדיניות של אלוף הפיקוד ביחס לזה

צבי ידידיה סוכות: רלי, זה לא עניין מדיני, זה עניין חוקי

לימור סון הר-מלך: לא, לפני המעבר של זה - - -     

אראל מרגלית: המדיניות היא מדיניות מאפשרת, אמרתי את זה

אראל מרגלית:  יש יכולת, אנחנו נותנים לכם את הכלי הזה, שאפשר

אראל מרגלית:  האם בא לו או לא בא לו? זה לא עניין בכלל, זו לא הנקודה

לימור סון הר-מלך: זה לא קשור אם בא לו או לא

צבי ידידיה סוכות: רלי, אומר לך פה ראש המועצה שבית המשפט חייב אותו להכניס אותם

אראל מרגלית: אבל אני אומר לך שאני לא יודע להתייחס לזה

לימור סון הר-מלך: איך יכול להיות שמחבל שהוא מסוכן לישראל הקטנה הוא מספיק בטוח ליהודה ושומרון?     

יגאל כהן: אבל יכול להיות שהבעיה היא מדיניות ממשלה

יגאל כהן:  זה קל מאוד להגיד לצבא אתם אחראים, אבל אם תהיה מדיניות ברורה שאין כניסה - - -     

לימור סון הר-מלך: לא, ביהודה ושומרון זו לא מדיניות ממשלה

יגאל כהן: זו מדיניות

צבי ידידיה סוכות: יגאל, את זה נשאל את המל"ל בעוד רגע, המל"ל הם נציגי הדרג המדיני

לימור סון הר-מלך: זו לא מדיניות ממשלה

מאיר כהן: זו רק מדיניות

לימור סון הר-מלך: ביהודה ושומרון זו לא מדיניות ממשלה, יש חוקים שמי שאוכף אותם זה אלוף הפיקוד

צבי ידידיה סוכות: רגע לימור, ועדיין יש כאן את הצבא, יש כאן את נציגי הצבא, יש כאן לצורך העניין את נציגי פיקוד מרכז

יגאל כהן: אבל הם כפופים לשר הביטחון

צבי ידידיה סוכות: נכון, אבל צו האלוף שמאפשר להכניס נחתם אצלם

צבי ידידיה סוכות:  השאלה היא מה הייתה הכוונה בצו, יכול להיות שהתכוונתם למשהו אחד ויצא משהו אחר

צבי ידידיה סוכות:  אני מנסה להבין מה הכוונה כי שלמה אומר לך כאן, ראש מועצת גוש עציון אומר לך: על בסיס הצו שאתם הוצאות – בית המשפט חייב אותי להכניס פועלים פלסטינים ליישוב

צבי ידידיה סוכות:  זו לא פרשנות, זה כבר קרה בשבוע שעבר

צבי ידידיה סוכות:  לכן אני אומר: אם הכוונה הייתה אחרת, השאלה היא האם יש עכשיו כוונה לתקן את זה

צבי ידידיה סוכות:  האם יש כוונה לתקן את הצו?      

לימור סון הר-מלך: אותי מטריד האם יש כאן ראשי מועצות שהם עצמם רוצים להכניס אותם

יגאל כהן: יש תמימות דעים: לא להכניס

לימור סון הר-מלך: כן? כל ראשי המועצות?      

אראל מרגלית: אני רוצה לחזור ולהגיד שאין לי כרגע את ההתייחסות המשפטית לזה

אראל מרגלית:  אני שומע את מה שאתה אומר, אני לא יודע לענות על זה

אראל מרגלית:  אנחנו נבדוק

צבי ידידיה סוכות: רלי, לכן אני שואל את השאלה

צבי ידידיה סוכות:  אני שואל בכוונה: האם הכוונה - - -     

מאיר כהן: הצבא מגיע לוועדה הזאת בלי שיש לו דברים בדוקים? מה הנוהל? אנחנו רוצים לשמוע, מה הנוהל?     

אליצור טרבלסי: רגע, אני רוצה להתערב

אליצור טרבלסי:  אדוני היושב-ראש, קודם כול, במצע ששלחתם לא שאלתם את השאלות האלה

אליצור טרבלסי:  באנו מוכנים לדיון מסודר עם הנתונים שביקשתם: כמות הפיגועים, כמות האירועים, תהליכי הבידוק והאבטחה לפני ה-7 באוקטובר - - -     

צבי ידידיה סוכות: זימנו את יועמ"ש איו"ש והוא לא טרח להגיע

אליצור טרבלסי: על מה שכתוב פה במצע יש תשובות אחד לאחד, מה שביקשתם, ואנחנו מוכנים לזה

אליצור טרבלסי:  רוצים לעשות את הדיון על הסוגיה המשפטית ועל הסמכויות?     

צבי ידידיה סוכות: לא זימנו אותך בשביל הדברים המשפטיים, זימנו את יועמ"ש איו"ש והוא לא טרח לבוא

צבי ידידיה סוכות:  זימנו אותך לדברים שאתה דיברת עליהם, אני גם לא מצפה שתגיד לי תשובות שהן לא בסמכותך

אליצור טרבלסי: אני מבקש גם שהשאלות כלפינו יהיו - - -     

צבי ידידיה סוכות: אבל השאלה אליכם היא: מה הכוונה? כי אם הכוונה של האלוף הייתה רק לאפשר לראשי המועצות ובסוף מה שיצא זה שהם חייבים להכניס, אז יש פה פער בין מה שאלוף התכוון לבין מה שקרה בפועל

צבי ידידיה סוכות:  לכן אני מנסה לשאול עוד פעם: מה הכוונה בצו האלוף?      

אראל מרגלית: האלוף מאפשר

צבי ידידיה סוכות: אוקיי, תשובה מצוינת

לימור סון הר-מלך: מה זה אומר? מה זה אומר? מה המשמעויות של זה? האלוף מאפשר, רלי באמת, מה זה אומר? מה המשמעות של הדבר?     

אראל מרגלית: שהאלוף מאפשר

לימור סון הר-מלך: אתה מבין שמדובר בחיים של אנשים? מה זה האלוף מאפשר?      

אראל מרגלית: בוודאי שאני יודע את זה

אראל מרגלית:  האלוף מאפשר אל מול מרכיבי ביטחון ואל מול הגדרות ביטחוניות

לימור סון הר-מלך: באזורי התעשייה האלה עובדים גם יהודים, אתה יודע? 

אראל מרגלית: בוודאי

צבי ידידיה סוכות: היועץ המשפטי לוועדה התכתב עכשיו עם יועמ"ש איו"ש ויש לנו תשובה, נחסוך לכם את הזמן

לימור סון הר-מלך: אנחנו מכירים את האירוע של - - - איפה האולפנה שלכם לומדת?     

צבי ידידיה סוכות: חברים, היועץ המשפטי לוועדה התכתב עכשיו עם יועמ"ש איו"ש

לימור סון הר-מלך: תן לנו לשמוע

צבי ידידיה סוכות: אתן להם

צבי ידידיה סוכות:       היועץ המשפטי לוועדה התכתב עכשיו עם יועמ"ש איו"ש וקיבל תשובה, עשינו את זה מהר יותר מנציגי - - -     

גלעד נוה: יועמ"ש איו"ש בעצם אומר שעקרונית לא ניתנה סמכות לרשויות

גלעד נוה:  לרשויות אין סמכות למנוע, ברגע שיש היתר – יש היתר

גלעד נוה:  זאת אומרת, אפשר לבטל את ההיתר - - -     

צבי ידידיה סוכות: רלי, התשובה הזאת של מאפשר היא תשובה לא מדויקת, לכן נצטרך לתקן את הצו אלוף הזה

צבי ידידיה סוכות:  זה מה שצריך לעשות, צריך לתקן אותו ולתת את הסמכות או קודם כול, לבטל אותו עד אז, כי בסוף המשמעות היא איומה

צבי ידידיה סוכות:  עוד מעט נגיע לזה, בהמשך הדיון, כי אתה גם צריך ללכת

צבי ידידיה סוכות:  אבל יישארו פה אחרים

צבי ידידיה סוכות:       אומר לך יגאל להב: אין לי את היכולת לפקח בכל מקום ואם אתה עכשיו מגיע ומכריח אותי כריבון בשטח לאפשר הכנסה, מכריח אותי להכניס פועלים ואומר לי אתה אחראי גם להכניס אותם וגם לשמור על זה שהם לא יעשו שום דבר – אני אומר לך: אין לי את הכלים, אין לי מה לעשות

צבי ידידיה סוכות:  זה מה שאומר לך ראש המועצה וזה מצב בלתי נתפס

צבי ידידיה סוכות:  עזוב את כל השאלות המקדימות של הקריטריונים ומה פתאום יש בכלל הבדל בין יו"ש לבין שאר הארץ

צבי ידידיה סוכות:  הגענו למצב שבו הריבון בשטח מגיע ואומר לראשי המועצות: אתם חייבים להכניס פלסטינים לכל מקום שיש להם היתר ואתם גם חייבים לשמור עליהם ולא מעניין אותי עכשיו אם אתם רוצים או לא רוצים, אם יש לכם את היכולת או אין לכם את היכולת

צבי ידידיה סוכות:  עומד פה ראש מועצה ואומר: אין לי בכלל את היכולת

לימור סון הר-מלך: כשבישראל הקטנה אנחנו - - - לא, זו נקודה שהיא חשובה

צבי ידידיה סוכות: זה הרבה יותר גרוע

לימור סון הר-מלך: בישראל הקטנה אנחנו לא מאפשרים להכניס את אותם פועלים

צבי ידידיה סוכות: בכלל

צבי ידידיה סוכות:  אבל אני אומר אפילו מעבר לזה

לימור סון הר-מלך: יש פה תיעדוף של חיים, יש פה איזה דם שהוא יותר סמוק מדם של מישהו אחר? אולי כדאי שהתפיסות יתחילו להשתנות

שרון ניר: אפשר להגיב? בבקשה

שרון ניר:  אפשר להגיב לעניין הזה, לקצין מרגלית?     

צבי ידידיה סוכות: רגע, לפי הסדר

אראל מרגלית: אני חייב לצאת חבר הכנסת סוכות, אני חייב ללכת לוועדה השנייה

צבי ידידיה סוכות: בסדר

צבי ידידיה סוכות:  אנחנו מודים לך מאוד, נתגעגע

לימור סון הר-מלך: תודה

אראל מרגלית:  תודה

צבי ידידיה סוכות: אבי רואה

אבי רואה: בוקר טוב, הסוגיה היא סוגיה

אבי רואה:  אני רוצה לציין עובדה, במועצה המקומית שער שומרון, שאני עומד בראשה, עד ל-7 באוקטובר הועסקו ועדיין רשומים כעובדים מן המניין של המועצה כ-17 פלסטינים

אבי רואה:  זה אומר שהם מקבלים תלוש בסוף חודש, וכן על זו הדרך

אבי רואה:  כלומר, בצד הזה כן ראינו את המקום לשלב את מי שרוצה להשתלב ומי שבאמת רוצה ובא לעבוד וכו'

אבי רואה:  אבל מאז שמחת תורה, אותה השבת, התושבים עצמם אומרים: בשערינו לא ייכנס מי שתומך באופן כזה ואחר או מתחבר באופן כזה ואחר למה שנעשה בשמחה תורה

אבי רואה:  ולא מאפשרים

אבי רואה:  אני חושב שזו הנקודה החשובה, בסוף אנחנו מייצגים תושבים

אבי רואה:  כמובן שיש לנו אחריות קצת יותר רחבה, אבל באופן היום-יומי אנחנו דואגים לתושבים שלנו והתושבים אומרים: בשערינו לא ייכנסו

אבי רואה:  אני חושב שצריך להתחבר לעניין הזה באופן פשוט

צבי ידידיה סוכות: מה קורה בפועל?      

אבי רואה: בפועל, לא נכנסים,  אי-אפשר להכניס

אבי רואה:  אפתח סוגריים ואגיד פה: היה מסיק, ידוע שהפיקוד כן אפשר לבצע מסיק גם כשזה מחוץ לגדרות היישוב, בין גדר היישוב לבין קו התפר שזו גדר הרבה יותר משמעותית ומקיפה

אבי רואה:  התושבים יצאו והצביעו ברגליים ואמרו: לכאן לא ייכנסו

אבי רואה:  אומר, אני לא חושב שהמדינה בעת הזאת, כשגם יש מלחמה, צריכה בכלל לדון בדברים כאלה

אבי רואה:  בסוף אנחנו גם קוברים את מתינו, גם את זה צריך לזכור ביום-יום

אבי רואה:  ביום שישי קברנו את הראל שרביט הי"ד, שכן שלי, סרן וכו'

אבי רואה:  אומר, זו המציאות ואי-אפשר לנהל ככה דיון מעל המציאות

אבי רואה:       לגבי עבודה ותעסוקה של הפלסטינים, שזו סוגיה בפני עצמה – עוד פעם, אני לא מתעלם ממנה, בסוף אנשים יושבים בבתים חודשים וצריכים להתפרנס ולהתכלכל, גם זה לא עובד לטובתנו, שהם סגורים ומסוגרים

אבי רואה:  המדינה כמדינה – כמו שאמר שלמה, כמו שאמר, מסתמא, גם יגאל, ואמרו אחרים – צריכה למצוא פתרון, לקיים על זה דיון עומק ולראות איך נותנים מענה לסוגיה הזאת שהיא לא פשוטה, לא פשוטה משני הכיוונים

אבי רואה:  אבל אני אומר: עמדתנו, לא ייכנסו בשערינו

אבי רואה:  אנחנו אחראים על האוכלוסייה שלנו, ילדינו נלחמים, מסתכנים יום-יום, אנחנו קוברים את מתינו

אבי רואה:  לא שייך לדבר על זה, לא שייך לחשוב על זה, לא שייך מכל הכיוונים וחבל שאנחנו בכלל מעלים את הנושא הזה על השולחן

אבי רואה:  זו עמדתי, תודה

צבי ידידיה סוכות: תודה רבה אבי רואה

צבי ידידיה סוכות:  נמצא איתנו בזום ראש מועצת שומרון, יוסי דגן

יוסי פלד: שלום, בוקר טוב לכולם

צבי ידידיה סוכות: שלום וברכה

יוסי פלד: אני מתנצל שאני לא נמצא פיזית בדיון, אני כרגע בבית אל אצל משפחת לובר, המשפחה של יהונתן, תושב שלנו מיצהר שנפל מות גיבורים ברצועת עזה

יוסי פלד:  אני מבקש לומר כמה דברים

יוסי פלד:  קודם כול, אדוני היושב-ראש, אני מודה לך על הדיון החשוב הזה, אני מחזק את ידיך, תמשיך בעבודה החשובה שאתה עושה בוועדת המשנה

יוסי פלד:       אני מבקש לומר שלושה דברים

יוסי פלד:  הדבר הראשון, קודם כול, נפל דבר ומדינת ישראל חייבת להפסיק את התלות שלה, בכמה רמות

יוסי פלד:  ברמה הצבאית ותחמושת ממדינות מעבר לים, ברמה התודעתית מקונספציות עבר למיניהן, משטחים תמורת שלום ועד לכסף תמורת שקט

יוסי פלד:  וגם ברמת העבודה, אנחנו לא יכולים להיות תלויים באויבים שלנו

יוסי פלד:  מדינת ישראל חייבת, לא עכשיו כשהדם חם אלא באופן סיסטמטי ומהיר, גם לעודד עבודה של אזרחי ישראל בעבודות שלא אוהבים לעבוד – אנחנו חברה שפחות אוהבת לעבוד עבודות פיזיות, לראות איך מעודדים את זה, וגם את נושא ההבאה של עובדים ממדינות אחרות

יוסי פלד:  בסוגריים, יש הסכם בזוי שנחתם בזמנו עם סין שהכניס סעיף שהם לא עובדים ביהודה ושומרון

יוסי פלד:  כמובן שלוודא שאין דברים כאלה, שדין אחד לכל אזור במדינת ישראל

יוסי פלד:  אבל אני אומר שהיום יש הרבה מאוד מדינות שמעוניינות לייצא עובדים

יוסי פלד:  את הבעיות הפנימיות אתם מכירים יותר ממני, בעיקר דיונים רגולטיביים, אילוצים כאלה ואחרים

יוסי פלד:  צריך לפתור אותן, זה הדבר הראשון

יוסי פלד:       הדבר השני, מדינת ישראל מנהלת מלחמה

יוסי פלד:  אני חושב שכל ראשי הרשויות, או כמעט כולנו, חושבים שלא נכון להכניס עובדים

יוסי פלד:  יש דבר אחד שצריך להיות קו אדום וגם הוצאתי על זה מכתב לחברי הקבינט ושוחחתי בטלפון כמעט עם כולם וחשוב שגם אדוני היושב-ראש והחברות והחברים כאן בוועדה, אתם כמחוקקים, תעמדו על זה בתוקף: יש אותו דם פה בוורידים, אותו דם לתושבים בשומרון ולתושבים בפתח תקווה

יוסי פלד:  דבר אחד לא יכול להיות, לא יכול להיות שאותם ערבים משטחי הרשות הפלסטינית, אותם אישורים – אגב, לא אותם אישורים, אבל לצורך העניין זה חריגים של אישורי שב"כ, כלומר אנשים שאין להם עבר טרוריסטי ואותו חשש מהשראה של הטבח הנאצי שהיה בעוטף עזה – אם הם לא יכולים להיכנס לפתח תקווה הם גם לא יכולים להיכנס לפדואל, זה פשוט לא הגיוני

יוסי פלד:  לכן זה צריך להיות מוסכם על כולם

יוסי פלד:  ועדיין לא קיבלתי תשובות ברורות על זה, לא מהמערכת הצבאית ואגב, גם לא מהממשלה

יוסי פלד:  אני מבקש את עזרתכם

יוסי פלד:  זה הדבר השני

צבי ידידיה סוכות: יוסי, מה העמדה שלך?      

יוסי פלד: העמדה שלי: בוודאי שאסור להכניס עכשיו שום פועל, צריך להביא פועלים אחרים

יוסי פלד:  אם מדינת ישראל תחליט יום אחד מהסיבות של האיזון שלה שצריך להכניס פועלים בהסדרים כאלה ואחרים, לא יכול להיות שיש הבדל בין ערים ויישובים ביהודה ושומרון לבין ערים ויישובים בתוך הקו הירוק

יוסי פלד:  בסוף אלה אותם פועלים, זו אותה התראה או חשש מהשראה וזה אותו עבר ביטחוני נקי

צבי ידידיה סוכות: יוסי, מה קורה כרגע בשומרון?      

יוסי פלד: כרגע בשומרון, וזה מביא אותי לדבר השלישי, יש החלטה על אזורי התעשייה ועוד להכניס כמות משמעותית מאוד

יוסי פלד:  בהתחלה עוד הרימו טלפונים, דיברו

יוסי פלד:  לצערי הרב, הייתה החלטה של פיקוד מרכז, אני מכבד מאוד אבל צריך להגיד את הדברים, בלי לדבר איתנו

יוסי פלד:  ראינו – ראשי הרשויות – מסמך סגור יחד עם התעשיינים ויחד עם התושבים, להכניס כמות גדולה מאוד של פועלים

יוסי פלד:  זה יצר שבר גדול מאוד בחוסן, חששות גדולים מאוד, חלקם ברמה שיצטרכו טיפול, חושבים שהם יצטרכו טיפול

יוסי פלד:  פגיעה קשה מאוד בחוסן וחרדות

יוסי פלד:  אני מדבר על לפני חודש, חודש וקצת

יוסי פלד:  גם לנו כרשויות זה לא נתן יכולת לעמוד בצורה מסודרת, זה הביא להשבתה של אולפנה אזורית על ידי אימהות שבאמת חששו, של תלמידות שחששו

יוסי פלד:       זה מביא אותי לדבר הבא, וזה לא פרסונלי זה ענייני, אני אומר את זה וחשוב לי להגיד שאני אומר את זה ברמה העניינית והמכבדת

יוסי פלד:  בדיוק כמו שבפתח תקווה פיקוד העורף לא יכול לקבל לבד החלטה בנושא כל כך אסטרטגי-ביטחוני שנוגע לדברים הכי מורכבים של איזון בין ביטחון, ביטחון לאומי, יחסי חוץ וכלכלה – הקבינט מחליט, ממשלת ישראל באמצעות הקבינט ששומע את אלוף פיקוד העורף, שומע את הרמטכ"ל, שומע את ראש השב"כ, שומע את מפכ"ל המשטרה, שומע את כל השרים הרלוונטיים, שומע אותנו ראשי הרשויות ומקבל החלטות וההחלטות מחייבות אותנו ומחייבות את כל המדינה

יוסי פלד:  כפי שבפתח תקוה פיקוד העורף הוא אחד הצדדים בדיון וממשלת ישראל בשיבתה כקבינט מחליטה, כך גם ביהודה ושומרון פיקוד מרכז לא יכול לקבל את ההחלטות לבד

יוסי פלד:  זה פשוט לא עושה שכל, זה לא עושה שכל, זה עוד משהו עקום כתוצאה מזה שאין ריבונות – יש ריבון

יוסי פלד:  סליחה, עם כל הכבוד, הריבון זו ממשלת ישראל

צבי ידידיה סוכות: יוסי, המועצה באמת ערוכה לעשות את הבידוק? קודם כול, שאלה מקדימה: בראייתך, מי אחראי על הבידוק של הפועלים בכניסה ליישובים? באזורי התעשייה?      

יוסי פלד: אני שמח ששאלת את זה כי היה איזשהו ספין מצער מאוד וגם התעכבתי על זה בתקשורת, אני חושב שזה היה מאד לא בסדר

יוסי פלד:  זה דלף, לא יודע מאיפה בדיוק זה דלף, איזשהו מסמך שהרבש"ץ, רכז הביטחון של אזור התעשייה –  ברגע שפיקוד מרכז החליט שנכנסים פועלים הוא מחויב לחתום על הבקשה, כתוב: הריני מאשר שהוגשה הבקשה

יוסי פלד:  לראות שהמפעל באמת קיים, שהפועל באמת קיים

יוסי פלד:  ניסו להגיד שהרשויות מבקשות את זה, זה היה ספין מוזר מאוד

יוסי פלד:       אנחנו רשויות שומרות חוק ואנחנו מקפידים לשמור על החוק

יוסי פלד:  אם פיקוד מרכז החליט בניגוד לעמדתנו שמכניסים פועלים, אז הרבש"ץ גם יבדוק אותם

יוסי פלד:  זה שהרבש"ץ עוסק בקיום ההנחיות או שהקב"ט מקיים את ההנחיות של פיקוד מרכז, זה לא אומר שאנחנו מסכימים איתן

יוסי פלד:  חובתנו לקיים את ההנחיות גם אם אנחנו לא מסכימים איתן כי אנחנו גוף של המדינה

יוסי פלד:  ובאותה מידה אני אומר בצורה פשוטה מאוד: אנחנו מתנגדים לדבר הזה, אני חושב שממשלת ישראל חייבת להביא עובדים זרים ממדינות, לפתוח את כל החסמים, גם במשרד האוצר וגם במשרדי הממשלה האחרים

צבי ידידיה סוכות: אבל יוסי, מבחינה טכנית, המועצה יכולה? היום היא עומדת ביעד של להצליח לשמור בכל המקומות? מבחינתך, זה באמת באחריות המועצה לעשות את הבידוק בכל המקומות?      

יוסי פלד: כשהצבא נותן הגדרות של X פועלים עם Y מאבטחים, בעלי המפעלים צריכים להביא Y מאבטחים

יוסי פלד:  והרבש"ץ האזורי והקב"ט של אזור התעשייה ואגף הביטחון, אגב, יחד עם החטיבה, עם קצין ההגמ"ר, אמורים לפקח ולנהל

יוסי פלד:  וזה עובד, זו לא הבעיה

צבי ידידיה סוכות: במקומות אחרים זו כן בעיה

יוסי פלד: איפה שיש בעיה צריך לפתור אותה, זה לא העניין

יוסי פלד:  לדעתי, גם לא נכון לברוח סיפור של - - -     

לימור סון הר-מלך: אם זה עובד, אז למה הוא נגד?     

יוסי פלד: אני נגד משום שאני חושב שבעת הזו א

יוסי פלד:  לא נכון להכניס פועלים שעלולים לסכן את האנשים וב

יוסי פלד:  אני חושב - - -     

לימור סון הר-מלך: אבל אתה אומר שהם לא מסכנים, אתה אומר שזה עובד

יוסי פלד: לא, אני אומר שההנחיות של פיקוד מרכז בנוגע למספר המאבטחים, בעלי המפעלים הם אנשים הגונים - - -     

צבי ידידיה סוכות: הוא מצליח לאכוף את ההנחיות

צבי ידידיה סוכות:  ראש מועצת קרני שומרון אמר שיש לו אזור תעשיה שהוא - - -     

לימור סון הר-מלך: אם הוא מצליח לאכוף את ההנחיות, אז למה הוא נגד?      

מאיר כהן: הוא ראש מועצה עם הרבה אחריות, האלוף אמר – הוא דואג למה שצריך

מאיר כהן:  אבל הוא אומר שההחלטה היא החלטה בעייתית והוא כראש מועצה ששייך למדינה ושומר חוק פועל על פי ההחלטה

מאיר כהן:  מישהו רוצה לשנות את ההחלטה? תעזבו את ראשי הרשויות, הם לא הרעים בסיפור

יוסי פלד: אני רוצה לחדד איזושהי נקודה

יוסי פלד:  אחרי שפיקוד מרכז החליט להכניס עובדים היה ראש מועצה שניסה למנוע מהם להיכנס, הוא קיבל מכתב מעורך דין ונתן להם להיכנס

יוסי פלד:  אחר כך תקבל תביעה אזרחית, אין לרשות דרך למנוע

יוסי פלד:  כראש מועצה, אם המדינה מחליטה אז אני צריך לקיים

יוסי פלד:  כראש מועצה חובתי לזעוק, אבל אני זועק בשתי רמות: אחת –  אני חושב שההחלטה היא מוטעית; שתיים – אני חושב שלא יכול להיות שיש דין שונה לפדואל ופתח תקוה ודין שונה לברקן וכפר סבא, זה פשוט לא הגיוני

יוסי פלד:       ואני אומר עוד פעם, אני מצפה שהקבינט יקבל את ההחלטה

יוסי פלד:  אם הקבינט מקבל החלטה שונה מדעתי אז אני יכול להפגין, אני יכול לעתור, אני יכול לצעוק, אני יכול לבוא אליכם

יוסי פלד:  אבל לא יכול להיות שבפתח תקווה יש דיון שקוף, שומעים את כולם, שומעים גם את הצבא, גם את השב"כ, גם את המשטרה, גם את ראשי הרשויות, גם את המל"ל, גם את משרד העבודה והרווחה, גם את משרד האוצר, גם את - - - וביהודה ושומרון אני מקבל פקס

יוסי פלד:  צבי, ביהודה ושומרון קיבלנו הודעה

יוסי פלד:  שוב, אני לא בא לדבר - - - אני מכבד מאוד, אני מכבד מאוד

צבי ידידיה סוכות: יוסי, אתה מוזמן להישאר איתנו ולשמוע עוד מעט ההתייחסות של המל"ל לעניין הזה, זו הסיבה לקיום הדיון

צבי ידידיה סוכות:  יש לך עוד משהו להוסיף?      

יוסי פלד: תודה רבה

יוסי פלד:  אשמח מאוד אם הוועדה תמשיך ללוות את הדבר הזה גם ברמת ההחלטות הנכונות וגם את צורת קבלת ההחלטות, כי התושבים שלנו הם בדיוק כמו תושבים במקום אחר

יוסי פלד:  אני מודה לך על הדיון החשוב הזה ונשמח שנמשיך, גם אתם חברי הכנסת וראיתי גם שיש מכמה סיעות, שנהיה ביחד בעניין הזה בצורה הגונה

צבי ידידיה סוכות: תודה רבה, תודה רבה יוסי

יוסי פלד: תודה רבה

צבי ידידיה סוכות: חברת הכנסת לימור סון הר מלך

לימור סון הר-מלך: תודה רבה

לימור סון הר-מלך:  קודם כול, הייתי רוצה לקבל תשובה, לדעת, מי החליט שחיי תושבי יהודה ושומרון פחות חשובים משאר חיי אזרחי מדינת ישראל? מי אפשר הכנסה של 8,000 פלסטינים לאזורי התעשייה בהם עובדים ועוברים ישראלים רבים? אני רוצה לדעת

לימור סון הר-מלך:  כל אחד זורק את זה על השני, הדרג הצבאי זורק על הדרג המדיני, הדרג המדיני זורק על הדרג הצבאי

לימור סון הר-מלך:  אנחנו צריכים תשובות

לימור סון הר-מלך:  צריך להבין, זה שהאזרחים מצביעים ברגליים ודורשים את הביטחון הזה, זה לא סתם

לימור סון הר-מלך:  סקר שנעשה בתוך הרשות הפלסטינית, דרך אגב, גם הצבא מסכים - - -     

קריאה: הוא הוצג

לימור סון הר-מלך: הוא הוצג, נכון

לימור סון הר-מלך:  85% מתושבי יהודה ושומרון הפלסטינים חושבים שיש הצדקה לטבח

לימור סון הר-מלך:  יש הסכמה לטבח, אפילו יש מחשבה שיש פה הצלחה גדולה של החמאס

לימור סון הר-מלך:  אנחנו רואים את התזוזה שם בתוך האוכלוסייה, יש פה אוכלוסייה שהופכת להיות רדיקלית יותר, לוחמנית יותר, חמאסית יותר, טרוריסטית יותר

לימור סון הר-מלך:  ואלוף הפיקוד – סליחה, בהחלטה שבעיניי היא פשוט החלטה בזויה, אין לי הגדרה אחרת – בוחר ביודעין לסכן את החיים של תושבי יהודה ושומרון

לימור סון הר-מלך:       גם אזורי התעשייה, ההצדקה הזאת לאזורי התעשייה כאילו יש איזשהם מרכיבי ביטחון אחרים שקשורים לאזורי תעשייה, פשוט מעוורת את כולנו

לימור סון הר-מלך:  בתוך אזורי התעשייה יש אולפנות, בתוך אזורי התעשייה יש יהודים שעובדים שם

לימור סון הר-מלך:  הדם שלהם פחות סמוק? החיים שלהם פחות חשובים? מאיפה הבאנו את הדבר הזה? יש איזושהי הצדקה כזאת, כאילו נוצרה איזושהי תודעה כזאת שתושבי יהודה ושומרון, מה שלא מותר, מה שלא מאפשרים ומה שמפקיר את אזרחי מדינת ישראל הקטנה, לא רלוונטי למה שקורה ביהודה ושומרון

לימור סון הר-מלך:  כאילו יש איזושהי לגיטימיות להפקרת החיים שלהם

לימור סון הר-מלך:       לכן אני רוצה תשובות

לימור סון הר-מלך:  אדוני היושב-ראש, אני חושבת שמה שאתה עושה פה ממש עוסק בדיני פיקוח נפש

לימור סון הר-מלך:  זה לא פחות ולא במרכאות, יש פה דינים של פיקוח נפש

לימור סון הר-מלך:  אני חושבת שמדינת ישראל צריכה למצוא ולתת מענה עכשיו לכל הדברים שהעלו פה

לימור סון הר-מלך:  אנחנו לא מתעלמים מזה שיש שם אזרחים ושזה מייצר איזושהי מציאות ביטחונית מורכבת, אבל מבחינתי אין פה שאלה

לימור סון הר-מלך:  אין פה שאלה כשמדובר בחיים של אזרחים במדינת ישראל, אין פה שאלה וזה לא משנה אם הם מישראל הקטנה או מיהודה ושומרון

מאיר כהן: מה זו ישראל הקטנה?     

לימור סון הר-מלך: ישראל הקטנה זה מה שזה

לימור סון הר-מלך:  אני לא אוהבת את הביטוי הזה, אתה צודק

לימור סון הר-מלך:  אתה צודק, קיבלתי

לימור סון הר-מלך:  זהו, תודה

צבי ידידיה סוכות: תודה רבה

צבי ידידיה סוכות:  יגאל רצה להוסיף משפט

יגאל כהן: משפט קצר

יגאל כהן:  הדבר הראשון, אני שומע גם את הדברים של יוסי, כבר אמרנו את זה לפני, מדיניות היא של ממשלת ישראל

יגאל כהן:  להגיד היום: הצבא מפיל עלינו - - -     

לימור סון הר-מלך: זה לא נכון, אני לא מסכימה

יגאל כהן: רגע, אשלים

יגאל כהן:  אני חי במציאות שבה אני נדרש לסגור מרפסת מול קצין שמתחלף בכל שנתיים, אבל המדיניות היא של ממשלת ישראל

יגאל כהן:  אף אחד לא שם את האלוף ואמר לו אתה הריבון

יגאל כהן:  יש מעליו שר ביטחון, יש מעליו את משרד הביטחון ויש מעליו ראש ממשלה, שייתנו החלטה ברורה מאוד

יגאל כהן:  לכן אני חושב שזה מה שחסר לי, חסרה לי מדיניות ברורה של הממשלה שאומרת אין כניסת עובדים פלסטינים לשום מקום

יגאל כהן:       הדבר השני שאני מצפה הוא שתהיה תהיה מדיניות ברורה מאוד לגבי עובדים זרים

יגאל כהן:  המפעלים קורסים, העסקים קורסים, הם אמורים לספק שירותים חיוניים

יגאל כהן:  אצל יש שני מפעלים חיוניים, אחד זה תבלינים שמייצר את התבלינים לצבא והשני זו אותה מכבסה

יגאל כהן:  הם עיקר הקולטים של הפועלים, שימצאו חלופה

צבי ידידיה סוכות: זה נכון לכל הארץ, זה לא ייחודי

יגאל כהן: והתחושה שלי היא שיש במדינת ישראל היום מדיניות מאוד מאוד מעומעמת לגבי כניסת פועלים זרים, בכוונה, כדי שיום אחד נצטרך להתפשר וכן להכניס את הפועלים הפלסטינים

יגאל כהן:  אין את פתיחות הדלת הזאת לפועלים הזרים

יגאל כהן:  שלושה חודשים עברו, יעברו עוד שלושה חודשים וזה בסוף יהיה מי ימות ראשון: המפעלים ימותו או האזרחים יירצחו

יגאל כהן:  כל מה שאני מבקש הוא שגם יהיו מכסות

צבי ידידיה סוכות: אני חייב להגיד לך שיש דיונים על זה כל הזמן, רק היום פורסם - - -     

יגאל כהן: ברשותך, חבר הכנסת צבי סוכות, שיהיו גם מכסות לרשויות המקומיות

יגאל כהן:  הרשויות המקומיות לא צריכות להיות תחת כל מיני פילנתרופים וכל מיני שנוררים שיש להם מכסות לעובדים זרים, שגם רשויות מקומיות יקבלו מכסות לעובדים זרים

שירה ליבמן: על זה היה דיון בכנסת בשבוע שעבר, צריך להתחבר לאותם דיונים

צבי ידידיה סוכות: שירה ליבמן, מנכ"לית מועצת יש"ע, בבקשה

צבי ידידיה סוכות:  ממש בקצרה כי אנחנו רוצים - - -     

שירה ליבמן: אני רק רוצה להוסיף את זה שחשוב לחבר בין הדיונים

שירה ליבמן:  נעשים פה בכנסת דיונים חשובים מאוד של אנשים שבאמת אכפת להם מהסוגייה הזאת וחשוב להתחבר לאותה עבודה, גם כדי שלא תהיה סתם עבודה כפולה וגם באמת להתחבר לאותם צרכים

שירה ליבמן:  הדיון שהיה בשבוע שעבר התחבר לסוגיה של הפועלים הזרים, של העובדים הזרים, בכל המדינה

לימור סון הר-מלך: אבל את מבינה שנקודת המוצא של הדיונים האלה – נקודת הפתיחה של יהודה ושומרון ונקודת הפתיחה של הדיון שנעשה שם שונות בתכלית

שירה ליבמן: אבל זה בדיוק החיבור שאנחנו רוצים לעשות

שירה ליבמן:  הפתרון הוא אותו פתרון, הפתרון שמתאים למדינה

לימור סון הר-מלך: בדיוק, אנחנו כל הזמן חוזרים לסוגיית הריבונות וסוגיית המשילות

שירה ליבמן: נכון, בדיון בשבוע שעבר זה בהחלט נאמר

שירה ליבמן:  זה מקדם אותנו, דה פקטו, להתנהג בצורה אחידה בין האזרחים שחשובים לנו ויקרים לנו והחיים שלהם הם באחריות של המדינה בתוך ישראל, לבין האזרחים שהם לא פחות חשובים מחוץ לגדרות ישראל, ביהודה ושומרון

שירה ליבמן:  חשוב לחבר בין הדיונים ובין המדיניות שתקבע

יגאל כהן: דרך אגב, קל מאוד לסיים את זה, פשוט להחיל ריבונות, לא יקרה כלום

לימור סון הר-מלך: אני מסכימה

צבי ידידיה סוכות: כמובן שאנחנו תומכים

יגאל כהן: יאללה

צבי ידידיה סוכות: תודה רבה

צבי ידידיה סוכות:  שרון אבני, ארגון "הצופות", ממש בקצרה

שרון ניר: בוקר טוב

שרון ניר:  אקריא, דבריי כתובים

שרון ניר:  אם יהיו כמה שניות אחר כך, גם לגבי הפרובוקציה שנעשתה על ידי הקבלן שנאסרה כניסתו

שרון ניר:       אני שרון אבני מ"הצופות" – דורשות ביטחון בבית, פורום נשות המגויסים, יו"ש, שפועל לקידום שינוי תפיסת הביטחון

שרון ניר:  גם היום חמאס דאעש זוכה לתמיכה אדירה בקרב האוכלוסייה הפלסטינית ביהודה ושומרון

שרון ניר:  זה נראה בבירור – בלי ניסיון להסתיר בתקשורת – ברשתות החברתיות, במפגני תמיכה מרשימים באוניברסיטאות הפלסטיניות ביו"ש ועוד

שרון ניר:  את הסקר כולנו מכירים, מעל 83% תמיכה בקרב ערביי יו"ש באירועי הטבח ב-7 באוקטובר

שרון ניר:  ישנה תמיכה אדירה בקרוב האוכלוסייה הפלסטינית באידאולוגיה של חמאס דאעש ובפעולות הרצחניות שלו

שרון ניר:  העובדה הזו קשה לעיכול, מאכזבת מאוד ואף איננה תקינה פוליטית, אך זו המציאות ויש להישיר אליה מבט ולהתייחס אליה בהתאם

שרון ניר:       המשטרה והמשרד לביטחון פנים הביעו חשש לפיו פועלים שייכנסו לשטחי המדינה עשויים לנסות לבצע פיגועים או לכל הפחות לאסוף מידע מודיעיני עבור ארגוני הטרור, שרים בממשלה אף הביעו תמיכה וגיבו את החששות הללו

שרון ניר:  וכך פה, בהיכל הזה, התקבלה החלטה לאסור כניסת פועלים פלסטינים מיו"ש אל שטחי המדינה

שרון ניר:  משמעות החלטה זו נובעת מההבנה שכניסתם עלולה לסכן את חיי התושבים בעת הזו של מלחמה עקובה מדם

שרון ניר:  בניגוד לדעות וההחלטות האלה בעניין מסוכנות הפלסטינים ביו"ש, דין אזרחי ישראל לפני ומעבר לקו הירוק שונה

שרון ניר:  אם הפלסטינים תושבי יו"ש מסוכנים ונאסרת כניסתם אל ישראל הקטנה, הם מסוכנים באותה מידה בכניסתם אל היישובים בשטחי יו"ש

שרון ניר:  אנו באירוע לא דמוקרטי, בניגוד להחלטת הקבינט שקבעה כי יש לאסור כניסתם של פועלים פלסטינים מיו"ש בשל הסיכון הגבוה, כניסתם של אלה לא נאסרה לשטחי היישובים ביהודה ושומרון

שרון ניר:       חובתה של המדינה כלפי אזרחיה היא בראש ובראשונה שמירה על ביטחונם, קודם כול ולפני הכול, נטרול איומים על חיי האזרחים

שרון ניר:  הדרג המדיני הכריע כי ביטחונם של תושבי ישראל קודם לאתגר כוח האדם ויש למצוא פתרונות שלא יפגעו בביטחון הבסיסי הזה

שרון ניר:  ברור לכל בר דעת כאן שלא ניתן לטעון או להניח כי ביטחונם של תושבי יו"ש חשוב פחות, שהרי יש הבחנה שלא תתואר בין דם לדם

שרון ניר:  איך ניתן להעלות על הדעת להכניס סוס טרויאני כזה באופן מודע אל היישובים עצמם? כבר מעל 80 יום מציאות החיים של מאות אלפי תושבים ביו"ש, אלפי משפחות חילוניות, דתיות, מעורבות, אנשי שמאל, ימין ומרכז, חיות תחת איום ממשי בדמות נוכחות עוינת בחצר ביתם

שרון ניר:       אחוז אדיר מהגברים ביישובים מגויסים בימים אלה, משרתים במילואים ולוחמים בחזית לשיקום הביטחון של כל אזרחי ישראל בכל מקום שהם

שרון ניר:  אלה בני הזוג שלנו, הבנים, האחים

שרון ניר:  ציבור נשות המגויסים והמשפחות כולן, מתמודדות בגאון ובנחישות עם מורכבות אחזקת העורף איתן לצד הדאגה, העבודה, שגרת הבית וכו'

שרון ניר:  בשם הציבור הזה אנחנו באות, בשם נשים גיבורות, הנשים הללו שמחזיקות את הקהילות סביבן, שייאלצו בפועל להכיל בתוך המרחב הבטוח והבסיסי ביותר פועלים שהם בבחינת פצצת זמן מתקתקת

שרון ניר:  כך לפחות לדברי הקבינט

שרון ניר:       אני קוראת לחברי הוועדה וכן לשרי הממשלה ולעומד בראשה: עשו הכול על מנת להבטיח את ביטחוננו המלא כאזרחים, כתושבים פטריוטיים שווי זכויות

שרון ניר:  הדאגה לביטחון משפחותינו ולהגנה הבסיסית על חיינו חייבת להיות בראש סדר העדיפויות של מקבלי ההחלטות

צבי ידידיה סוכות: שרון, רק בקצרה

שרון ניר: אני כבר מקצרת

שרון ניר:       אם בעת הזו אסרתם על כניסת פועלים תושבי יו"ש אל ישראל הקטנה בשל מסוכנותם, אנא אסרו זאת גם באזורנו

שרון ניר:  אנו סומכות על חברי הממשלה ועל הדרג המקצועי במשרדים כי בידיהם הידע, הניסיון והכלים ליצירת פתרונות בטווח הקצר ולבניית תוכנית ארוכת טווח ליום שאחרי המלחמה

שרון ניר:  אנו מאמינות כי ניתן להבטיח ביטחון לכל תושבי המדינה, גם בישראל הקטנה וגם באזורנו, מבלי לפגוע ברמה המבצעית ומבלי לסייע בידי תומכי טרור

צבי ידידיה סוכות: שרון, אנחנו נהיה חייבים לשמוע גם את גורמי המקצוע ואין לנו עוד הרבה זמן

שרון ניר: 20 שניות, שני משפטים אחרונים וחשובים, אנחנו לא חיות על איזשהו ענן

שרון ניר:      עזרו באופן מיידי לרוכשי הבתים ובמיוחד לאלה שבתיהם מצויים בעיצומה של בנייה, רבים מהם גם משרתים בצו 8

שרון ניר:  הקלו עליהם, סייעו לקבלנים ולאנשי מקצועות הבנייה השונים על כתפיהם מונח הענף החשוב של בניית הארץ

שרון ניר:  הקלו את ההליך, הגדילו את המכסות כך שיהיה נגיש ואפשרי, שחררו את הבלעדיות מחברות כוח האדם, עודדו שימוש בטכנולוגיות חדשניות שמזרזות ומקצרות מאוד את ההליך הזה

שרון ניר:       עם שינוי תפיסת הביטחון חייב לבוא גם שחרור התלות של ענף הבנייה במדינת ישראל ברשות הפלסטינית, זו שמטפחת, מממנת, תומכת ומעודדת את הטרור החמאס-דאעשי

שרון ניר:  יידרשו משאבים, יידרשו תוכניות מקצועיות, יצירתיות ותקצוב, אך אם החלטה זו תתקבל על ידי הממשלה כל אלה יימצאו ובלבד שתגדיר לעצמה המדינה כי זו מטרתה

שרון ניר:  בסמכות הפיקוד, אגב, לאפשר לאסור כניסתם

שרון ניר:  נשמח אם יהיה תיאום לגבי אלה

שרון ניר:  פעלו כדי להגיע להכרעה והחלטה זו ודאגו לנו, תושבי המדינה מחוץ ומעבר לקו, לביטחון מלא כבר מהיום והלאה לשנים הבאות

שרון ניר:  תודה רבה

צבי ידידיה סוכות: תודה רבה שרון, דברים באמת חשובים מאוד, נקודות מעוררות עניין

לימור סון הר-מלך: ויש גם הצעות טובות מאוד שהיא העלתה

צבי ידידיה סוכות: נכון

צבי ידידיה סוכות:  אורטל מלכה, תושבת כפר תפוח, בבקשה

צבי ידידיה סוכות:  ממש בקצרה

אורטל מלכה: אני אמא לשתי בנות שלומדות באולפנת עלי זהב

אורטל מלכה:  האולפנה סמוכה לאזור תעשייה, סמוכה, במרחק של פחות מהקיר הזה לקיר הזה

אורטל מלכה:  יש גדר שמפרידה, גדר מאוד מאוד פשוטה

אורטל מלכה:  שמו את כל מרכיבי הביטחון וגם את זה לא קיבלנו במתנה אלא אחרי מאבקים רציניים מאוד

אורטל מלכה:  לא נראה לי הגיוני ש-650 בנות נמצאות שם ובכל בוקר כשאני שולחת את הבנות שלי אני צריכה לחשוש ולפחד מזה שחס וחלילה, מחבל או מישהו שפתאום רב עם אשתו או קם מחורפן בבוקר יחליט לעשות טבח בבנות שלי

אורטל מלכה:  שלא לדבר על זה שיש שם רק מורות שגם להן אין נשק או אמצעי הגנה כזה או אחר

צבי ידידיה סוכות: אני חייב לציין שזה בניגוד לעמדת היישוב עלי זהב, שהכניסו לשם פועלים, אגב מה שדיברנו קודם

צבי ידידיה סוכות:  היישוב עלי זהב התנגד, הוא לא רצה שיכניסו לשם פועלים

אורטל מלכה: אוסיף שגם דיברנו עם יוסי דגן, ראש המועצה, והוא אמר: לי אין מה לעשות, המפעלים יתבעו אותי, באמת עשינו כל מה שאפשר

אורטל מלכה:  ובאמת, הביאו שומרים נוספים וניסו מבחינת ביטחון, מרכיבי ביטחון, לעשות כל מה שאפשר כדי להגן עלינו

אורטל מלכה:  אבל אני חושבת שההגנה האמיתית היא פשוט לא להכניס אותם

אורטל מלכה:  זה לא הגיוני, אנחנו לא יכולים לדמיין דבר כזה קורה עכשיו באולפנה באשקלון או בשדרות

אורטל מלכה:  להכניס עכשיו פועלים מעזה? לא היינו נותנים לדבר כזה לקרות, נכון?      כל העניין הזה של למצוא פתרון, כל הזמן אומרים: מה נעשה? נמצא להם פתרון, נמצא להם פתרון

אורטל מלכה:  מה עושים עם כל הפועלים מעזה? מה הפתרון שאנחנו מוצאים להם עכשיו? לא מעניין אותי מה הפתרון שאנחנו צריכים, קודם כל, אנחנו צריכים לדאוג לשלום שלנו, למקום שלנו, לביטחון שלנו, לחיים שלנו

צבי ידידיה סוכות: לחיים שלנו, דברים חשובים מאוד, תודה רבה

צבי ידידיה סוכות:  משה צובירי, משה, בזריזות

משה צובירי: בוקר טוב לכולם, קוראים לי משה צובירי, אני ממבוא חורון

משה צובירי:  תודה שהזמנתם אותי להשתתף ולהביע את התחושות של התושבים

משה צובירי:  קודם דיברו על הפלסטינים אבל אם נשים ככותרת שלנו כותרת שחז"ל כבר קבעו לנו מזמן: עשיו שונא ליעקב,  יהיה לנו קל הרבה יותר לקבל החלטות נכונות

משה צובירי:      תקופת מעבר, מה שהזכיר שלמה, יושב-ראש מועצת גוש עציון – שלמה, אני רוצה להזכיר לך שאני רוצה חיים גם בתקופת המעבר, אני לא מוכן להיפגע גם בתקופת המעבר

משה צובירי:  לכן אני לא מקבל את המונח הזה, תקופת מעבר

משה צובירי:  אני רוצה לומר לכם שאנחנו כיישוב, בהצבעה של 100% - - -     

צבי ידידיה סוכות: משה, יש לך תפקיד ביישוב?     

משה צובירי: אני חבר מליאת המועצה מטעם היישוב, אני מייצג פה את היישוב כי אני חבר מליאת המועצה

משה צובירי:  100% מהתושבים הצביעו נגד הכנסת פלסטינים, אלא מאי, שאת אזור התעשייה קצרה ידינו מלהושיע, אנחנו לא יכול לעשות שום דבר

משה צובירי:  איימו על המועצה במשפטים והיא התקפלה מיד

משה צובירי:  אני לא יודע אם היא בדקה, או שהיא לא בדקה והחליטה להכניס פועלים

משה צובירי:  הצבא נתן את ההדגשים שלו, אבל תכף אדבר על ההדגשים שהצבא נתן ואיך הם עובדים בשטח

משה צובירי:  תראו שבעצם הכול, סליחה, זה צחוק מהעבודה

משה צובירי:  אני לא מאשים בזה את הצבא כי גם ידיו כבולות, אבל שנכיר את המציאות כמו שהיא

צבי ידידיה סוכות: משה, עוד מעט נשמע מהצבא מי אחראי על הפיקוח במקומות האלה

אורטל מלכה: ברשותך, אגיד שכרגע אצלנו זה הורים

צבי ידידיה סוכות: בעלי זהב?     

אורטל מלכה: כן

משה צובירי: אני רוצה להגיד מה קורה בשטח באמת ואיך הצבא התנהג בעניין הזה

משה צובירי:  קודם כל, כשאמרתי עשיו שונא ליעקב - - -     

צבי ידידיה סוכות: משה, ממש בזריזות כי יש פה עוד

משה צובירי: עוד דקה וחצי

משה צובירי:  אתן רק שלושה מקרים שקרו במשך שלושה ימים מאז שהתחילו להכניס פועלים

משה צובירי:  מקרה ראשון – יום לאחר הכנסת הפועלים נתפס אוטובוס שלם של פלסטינים שניסה להיכנס באמתלה שהוא שייך לאחד המפעלים המאושרים

משה צובירי:  במקרה בעין בוחנת של המאבטח התברר שכל האוטובוס זה בעצם פועלים שלא מורשים להיכנס

משה צובירי:  מתחילים לעשות קומבינות בין הפועלים הפלסטינים

משה צובירי:  לו הוא לא היה עולה על זה, היה נכנס אוטובוס שלם למפעלים אחרים ומי יודע מה קורה

משה צובירי:      מקרה שני – נתפס פועל עם אישור, עם הכול, מצלם, מתצפת ועושה רישומים

משה צובירי:  כמובן שעצרו אותו, לקחו אותו והוא נמצא בחקירה

משה צובירי:  כמה לא נתפסו? אנחנו בכלל לא יודעים

משה צובירי:  זאת אומרת, עשיו שונא ליעקב

משה צובירי:  תכניסו את זה טוב טוב לארסנל שלנו

צבי ידידיה סוכות: תודה רבה

משה צובירי: מקרה שלישי – יום לאחר ההכנסה נתפסו שני פועלים פלסטינים מסתובבים במרכז היישוב, איך הגעתם לפה? לא יודעים

משה צובירי:  קראנו למשטרה והמשטרה עצרה אותם

משה צובירי:      כל הגדר הזאת היא בעצם כלום

משה צובירי:  אומר לכם שאצלנו לילדים בני 13 כבר יש הובי לקפוץ מעל הגדר

משה צובירי:  אם ילד בן 13 קופץ מעל הגדר, אז לנוח'בה האלה הרבה יותר קל לעשות

משה צובירי:  דבר אחרון שאני רוצה לומר, כשעשו את הגדר סגרו מפעלים מסוימים

צבי ידידיה סוכות: משה, אנחנו חייבים לסיים

משה צובירי: בזה סיימתי

משה צובירי:  סגרו מפעלים מסוימים, בעלי המפעלים לא יכלו לסבול את הסגירה ופרצו את הגדר

משה צובירי:  הודיעו לצבא שהגדר פרוצה, ומה הצבא אמר? זו בעיה שלכם זו לא בעיה שלנו, עשינו גדר, תתמודדו לבד

משה צובירי:  המח"ט הוציא מכתב לקצין הגמ"ר ליישוב: לך בבקשה ותדאג שהגדר תיסגר

משה צובירי:  המזכיר, משום מה, הוציא מכתב

משה צובירי:  אמרתי לו: מה פתאום הוצאת מכתב? זו לא בעיה שלך זו בעיה של הצבא

משה צובירי:  למה אתה צריך להוציא מכתב שיסגרו את הגדר? נכנסים פועלים וכבר שבועיים הגדר פרוצה כאילו לא קרה כלום

משה צובירי:  בשביל מה עשינו גדר אם הגדר פרוצה והצבא יודע ולא עושה כלום בכל המהלך הזה? חבל שעשו את הגדר

צבי ידידיה סוכות:  תודה רבה

צבי ידידיה סוכות:  אנחנו ממש חייבים לשמוע את נציגי הממשלה, זימנו דיון כדי לשמוע את נציגי הממשלה ולכן חשוב לנו מאוד לשמוע אותם

צבי ידידיה סוכות:  נתחיל עם נציג המל"ל, אמיר ענבר

צבי ידידיה סוכות:  השאלה המרכזית היא למה בתוך כל מקום בישראל הדבר הזה עלה לדיון בקבינט וביהודה ושומרון אנחנו מקבלים החלטה כל כך שרירותית בלי דיון בקבינט בכלל? התייחסותך

אמיר ענבר: לפני זה, אני אומר כאזרח שהייתה פה איזושהי אמירה – עוד פעם, אני לא איש צבא – שאלוף הפיקוד בוחר לסכן את המתיישבים

אמיר ענבר:  אני חולק על זה

אמיר ענבר:  אני לא מכיר אותו אישית אבל אני בטוח שזו לא הכוונה, אפשר להתווכח על הדרך, על ההחלטות

צבי ידידיה סוכות: אני לא חושב שמישהו פה חושב שאלוף הפיקוד רוצה לסכן

אמיר ענבר: לא, לא, חשוב להגיד את זה

אמיר ענבר:  חשוב להגיד את זה שאני בטוח שהוא עושה לילות כימים

צבי ידידיה סוכות: יש ביקורת אבל חלילה מלייחס לו כוונות

אמיר ענבר: בסדר גמור, נמשיך

אמיר ענבר:  המל"ל קיים עבודת מטה לפי בקשת הדרג המדיני, כשהוגדרה לו הסוגיה של הפועלים בשטחי ישראל

אמיר ענבר:  לא הוגדר לנו בעבודת המטה שעשינו לבחון את הסיפור של הפועלים בשטחי איו"ש

אמיר ענבר:   מה שעשינו, קיבלנו עמדות מהגופים, כולל גופי הביטחון

צבי ידידיה סוכות: אבל מי בוחר מה להעלות לקבינט?     

אמיר ענבר: הקבינט פונה אישית אלינו, הוא פנה לראש המל"ל ואמר לו תעשה עבודה

אמיר ענבר:  העבודה הושתה עלינו על ידי הדרג המדיני והוגדרו לנו גבולות הגזרה, וגבולות הגזרה היו ישראל גופא

צבי ידידיה סוכות: כן, אבל יש הרבה נושאים שעולים בקבינט כשאתם יוזמים אותם

אמיר ענבר: בסדר

צבי ידידיה סוכות: לא, אמיר, יש הרבה נושאים שעולים בקבינט כשאתם יוזמים אותם

צבי ידידיה סוכות:  בסוף אני מנסה להבין האם כשפונים אליכם ואומרים לכם: מה קורה עם הפועלים? ואתם יודעים שיש – שוב, אם אתה לא הכתובת אז תגיד לי מי כן

אמיר ענבר: לא, אני יודע מה קורה בשטחי איו"ש, אני יודע מה הקריטריונים, מה הקריטריונים שקבע הצבא

צבי ידידיה סוכות: לכן אני מנסה להבין למה הדיון בקבינט היה, לצורך העניין, רק על רעננה או על כפר סבא ולא על גוש עציון

אמיר ענבר: זה מה שבחר לשאול הדרג המדיני

אמיר ענבר:  אני אומר את זה בכנות, אלה השאלות שבחרו לשאול

אמיר ענבר:  בחרו לשאול מה קורה ברעננה ולא מה קורה בבית אל

צבי ידידיה סוכות: אתם קיבלתם פנייה מהקבינט, בסדר

אמיר ענבר: אם היו שואלים מה קורה בבית אל, היינו נותנים תמונה מה קורה בבית אל

צבי ידידיה סוכות: אתה אומר לפנות למזכיר הממשלה

צבי ידידיה סוכות:  כי זו השאלה, זו השאלה המרכזית

צבי ידידיה סוכות:  תקן אותי אם אני טועה

צבי ידידיה סוכות:  לפני הדיון הזה דיברתי עם חברי קבינט ושאלתי אותם מי מחליט מה להביא לדיון בקבינט, לא הייתי חבר קבינט אף פעם, והתשובה הייתה המל"ל

אמיר ענבר: אגיד משהו

אמיר ענבר:  יש נושאים שהמל"ל בוחר להעלות אותם, זה נכון

אמיר ענבר:  במקרה דנן, במקרה הספציפי הייתה בקשה לבחון את זה

אמיר ענבר:  הנושא גם עלה מהשטח: התאחדות התעשיינים, שר החקלאות, משרד הכלכלה וכולם, ביקשו שנעשה עבודה כדי להבין את המשמעות של אי-כניסת הפועלים

אמיר ענבר:  לכן הבאנו בשביל כל הגורמים איזושהי הצעה כיצד ניתן לעשות את זה

אמיר ענבר:  ואני מקבל, רוצים לעשות התנתקות מוחלטת? זה בסדר, זו החלטה מדינית

אמיר ענבר:  כנראה שאי-אפשר לעשות אותה מהיום למחר ולכן יש שלב ביניים, לכן הצענו מדרגות

צבי ידידיה סוכות: שוב אני חוזר על השאלה: למה לקרני שומרון או לשער שומרון או לגוש עציון אין דיון בקבינט היום האם להכניס לשם או לא ופשוט התקבלה החלטה שרירותית להכניס, ובשאר המקומות בארץ כן יש דיון  בקבינט? אמרת עכשיו דרג מדיני, אני שואל אותך כמל"ל אם זה נראה לך סביר

אמיר ענבר: אני חושב שכל ההחלטה הזאת, בסוף יש דרג מדיני

צבי ידידיה סוכות: על מה לנהל דיון?      

אמיר ענבר: גם על מה לנהל דיון

צבי ידידיה סוכות: לא

צבי ידידיה סוכות:  על מה לנהל דיון – אמרת מקודם שגם המל"ל מעלה לקבינט הצעות על מה לנהל דיון

צבי ידידיה סוכות:  אני שואל אותך בתור המל"ל האם נשמע לך הגיוני שיהיה דיון בקבינט על כל המקומות בארץ ועל מקומות אחרים לא יהיה דיון בקבינט אלא מישהו, אלוף בכיר, יקבל החלטות בנושא שהוא כביכול אותו דבר בלי דיון בקבינט

אמיר ענבר: אני מסכים שהוא פחות או יותר אותו דבר

אורטל מלכה: מה ההבדל באזרחים?     

אורטל מלכה: אין הבדל, אין הבדל

יגאל כהן: ריבונות, לא יעזור כלום

צבי ידידיה סוכות: אם אתה אומר שאין הבדל, האם ההמלצה שלכם תהיה כן להעלות את זה לקבינט?     

יגאל כהן: ההמלצה שלנו היא שצריך להיות דיון אחוד, אין שום הבדל

צבי ידידיה סוכות: מצוין, מצוין, אמירה חשובה מאוד

יגאל כהן: רגע

יגאל כהן:  יכול להיות שיש הבדל במרכיבי הביטחון או בהנחיות, כי יש הבדל בין – עוד פעם, אני לא מכיר את אזור התעשייה שפרוץ אבל אזורי התעשייה באיו"ש בכלל – ככלל, יש חריגים – קלים הרבה יותר לאבטחה מאשר בן אדם שעובד בבניין בראש העין ויכול מחר לצאת מהבניין וללכת ולהגיע לתל אביב

יגאל כהן:  פה זה איזשהו אזור שהוא מתוחם

צבי ידידיה סוכות: אמיר, זו אמירה חשובה

יגאל כהן: לכן יש איזשהו רציונל לעשות דיפרנציאציה באופן הבידוק או באופן הפיקוח, אבל ככלל אין שום הבדל

צבי ידידיה סוכות: ולכן אני חושב שזו אמירה חשובה מאוד

יגאל כהן: ההבדל הגדול הוא גם שלאזור התעשייה בקרני שומרון הוא פשוט יוצא מהבית ומגיע ולישראל הוא לא יכול להגיע כי יש לו מעברים, אל תשכחו

יגאל כהן:  אחזור על המשפט השלישי שלי: ריבונות תפתור את זה

צבי ידידיה סוכות: אמיר, אני חושב שזו השאלה שבאמת עומדת בבסיס כל הדיון הזה והאמירה שנתת פה היא אמירה חשובה מאוד

צבי ידידיה סוכות:  ולכן אני חושב שהשלב הבא יהיה אם אתם תמליצו להעלות לקבינט, הרי אמור להיות דיון המשך בקבינט על הפועלים

אמיר ענבר: בסדר, אני יכול - - - את זה עם ראש המל"ל

אמיר ענבר:  כמובן שלא אני מחליט לגבי זה, יש ראש מל"ל

צבי ידידיה סוכות: אבל העמדה שלך, שאמרת פה, שזה צריך להיות ביחד

אמיר ענבר: אני מסכים

צבי ידידיה סוכות: אמירה חשובה מאוד, תודה רבה

צבי ידידיה סוכות:  אליצור טרבלסי

אליצור טרבלסי: מלכתחילה פתיחת אזורי התעשייה לפועלים פלסטינים ביהודה ושומרון נעשתה לאור דחיפה ולחץ של בעלי המפעלים

אליצור טרבלסי:  לראיה, יש כ-9,000 פועלים, זה לא הגיע משום מקום

צבי ידידיה סוכות: ברור

אליצור טרבלסי: חלקם תושבי יהודה ושומרון, חלקם לא

אליצור טרבלסי:  זה הגיע משם ואנחנו נדרשנו לתת מענה, כמו שאמר פה נציג המל"ל

אליצור טרבלסי:  צה"ל פועל בסמכות וברשות, אנחנו לא ממציאים, אנחנו עובדים תחת הנחיות משרדי ממשלה ומשרד הביטחון, ויש הנחיות מסודרות

אליצור טרבלסי:  רוצים לשנות מדיניות? זה לציר אחר

אליצור טרבלסי:  אנחנו מאפשרים את כניסת הפועלים בקריטריונים של אבטחה

אליצור טרבלסי:  לפני המלחמה גם היו קריטריונים לאבטחה ביישובים: איך נכנס פועל, איך הוא נבדק, מה קריטריון הבידוק שלו, מה הגיל שלו

אליצור טרבלסי:  על זה תרחיב פה נציגת המנהל האזרחי

אליצור טרבלסי:       מי בודק אותו ואיך מלווים אותו לכניסה בתוך היישוב? באזורי התעשייה זה היה קצת שונה

אליצור טרבלסי:  מפרוץ המלחמה בוצעו התאמות כדי לאבטח את אותם אזורי תעשייה וניתנו דגשים והגדרות אבטחה לכמות פועלים מסוימת, ניתנו תהליכי בידוק מסוימים

אליצור טרבלסי:  ביצוע הפעולות האלה הוא באחריות בעלי המפעלים או, במקומות מסוימים, אותן רשויות שאלה הפועלים שלהן

צבי ידידיה סוכות: אבל הבידוק בכניסה?     

אליצור טרבלסי: הבידוק בכניסה באחריות אותם מנהלי מפעלים

צבי ידידיה סוכות: הבידוק בכניסה לאזור התעשייה

מיכל רוזין: חברות השמירה של התעשיינים

אליצור טרבלסי: בעל אזור התעשייה

אליצור טרבלסי:  וביישובים זה באחריות הרבש"ץ, הוא מקבל הנחיות מסודרות איך הוא אמור לבדוק את הפועל, איזה היתר אמור להיות לו, איזה כר"ח אמור להיות לו

צבי ידידיה סוכות: מי מפקח שזה נעשה?     

אליצור טרבלסי: בתוך יישוב יש רבש"צים

צבי ידידיה סוכות: לא, על הרבש"צים

אליצור טרבלסי: יש קציני הגמ"ר בחטיבות, יש צבא שנותן את הדגשים לכל חטיבה, יש את הקריטריונים

צבי ידידיה סוכות: אני מניח ששמעת את זה כמוני, יגאל להב אומר לך שאצלו - - -     

אליצור טרבלסי: נבדוק

אליצור טרבלסי:  שמעתי פה משהו שאני לא מכיר

צבי ידידיה סוכות: זה לא אירוע פרטני

צבי ידידיה סוכות:  אומרים לך שגם בעלי זהב אותו דבר, אני גם שמעתי את המספרים על עלי זהב

יגאל כהן: אזור תעשיה - - -     

אליצור טרבלסי: להפך

אליצור טרבלסי:  שמעתי על עלי זהב שניתנו הנחיות בידוק, יש הפרדה בין אזור התעשייה לאולפנה, נבנתה גדר, נכתב תיק

אליצור טרבלסי:  זה שזה קרוב - - -     

אורטל מלכה: המרחק הוא פחות מהמרחק בין הקיר הזה לקיר הזה

צבי ידידיה סוכות: אליצור, הרי זו שאלה חשובה, אם ניתנו הנחיות – מי מפקח? אתה אומר שקצין ההגמ"ר? קצין הגמ"ר אפרים?     

אליצור טרבלסי: כן, קצין הגמ"ר בשיתוף הכלים שיש לו

אליצור טרבלסי:  יש לו פלוגה, יש גדוד, יש רבש"ץ בכל יישוב

אליצור טרבלסי:  בימים האלה, בשלושת החודשים האלה, יש מחלקות שלמות של חיילי הגמ"ר שמוקצים ליישובים

אליצור טרבלסי:  לדעתי, חלק מהאנשים נמצאים פה

אליצור טרבלסי:  איפה שיש חריגות אנחנו יודעים להתערב ולהגיע לכל הנקודות המורכבות האלה

אליצור טרבלסי:  בעלי זהב המח"ט בעצמו הגיע, סייר ונתן הנחיות

אליצור טרבלסי:  במבוא חורון אני הייתי באופן אישי עם מפקד - - -     

משה צובירי: אבל אני מזכיר לך בפורום של כולם, הגדר עדיין פרוצה

אליצור טרבלסי: אמרתי

אליצור טרבלסי:  קודם כול, לפני חודש לא הייתה גדר

משה צובירי: כן, אבל עכשיו היא קיימת ו - - - וגם לא היו פועלים לפני חודש

צבי ידידיה סוכות: משה, בבקשה

אליצור טרבלסי: אני יודע ואנחנו שם כל הזמן

אליצור טרבלסי:  מטרתן של כל ההנחיות האלה היא לאפשר את הביטחון, לא את כניסת הפועלים אלא את הביטחון לתושבי מבוא חורון ולתושבים בכל היישובים

משה צובירי: אני לא בטוח, אבל בסדר

צבי ידידיה סוכות: רגע

צבי ידידיה סוכות:  אני רוצה לחדד את הדבר הזה כי אני חושב שלפחות לראשי המועצות ששמעת, שאלתי את כולם וזה לא היה להם מספיק ברור

צבי ידידיה סוכות:  באחריותו של קצין ההגמ"ר לפקח על זה שהמועצות ממלאות את תפקידן בעניין הזה

צבי ידידיה סוכות:  יכול להיות שהן לא יכולות

אליצור טרבלסי: דרך אגב, זה כתוב בפקודה שירדה לתעשיינים

אליצור טרבלסי:  עובדתית, בכמות פועלים כזאת גדולה, של 9,000 פועלים באזורי התעשייה עם קריטריונים מחמירים – בין אם מאבטח על כל חמישה פועלים או על כל עשרה פועלים – במסות כאלה זה עשרות מאבטחים או מאות מאבטחים

צבי ידידיה סוכות: נכון, אבל מישהו צריך לאכוף את זה

אורטל מלכה: מה שגורם לזה שזה כנראה לא יישאר לטווח ארוך, זה החשש שלנו

אליצור טרבלסי: בסדר, אם רוצים לשנות מדיניות זה משהו אחר

צבי ידידיה סוכות: אליצור, מישהו גם צריך לאכוף את זה

צבי ידידיה סוכות:  בסוף אתה מצפה מקב"ט קרני שומרון, שאתה יודע כמה עבודה יש לו עכשיו, גם להסתכל שיש בכל מקום את כמות המאבטחים שצריך במשך כל היום

צבי ידידיה סוכות:  אתה מוסיף לו עוד הרבה מאוד שעות עבודה

אליצור טרבלסי: נכון, אני מצפה ממנו

צבי ידידיה סוכות: ואתה לא הוספת תקנים לקרני שומרון

אליצור טרבלסי: דרך אגב, מירב הקב"טים מגויסים היום

אליצור טרבלסי:  הם חלק ממערך הביטחון הצבאי, הם חזקים ביישובים, למטרה הזאת

אליצור טרבלסי:  זה לא שפתחנו את כל היישובים לפועלים באופן מלא, יש מקומות שיש אתרי בנייה קטנים, גדולים, כל הוויכוחים האלה

אליצור טרבלסי:  אני אומר לכם, הסמכות המשפטית לגבי ראשי המועצות נדרשת לבחינה, אין לי תשובה לזה

צבי ידידיה סוכות: יש לך תשובה

אליצור טרבלסי: תשובה שלי? לי אין תשובה לתת לך

צבי ידידיה סוכות: לא, נראה לי שיועמ"ש איו"ש מקובל על שנינו בנושא הזה

אליצור טרבלסי: אני לא ראיתי את זה

צבי ידידיה סוכות: היועץ המשפטי לוועדה

צבי ידידיה סוכות:  אם הוא אומר בשם יועמ"ש איו"ש, תסמוך  עליו שכנראה הוא לא - -      

אורטל מלכה: יש לי שאלה, יש שינוי מהותי בין הבדיקה שנעשתה לפני ה-7 באוקטובר? - -     

אליצור טרבלסי: בזה היא תיגע, נציגת המנהל האזרחי תכף תיגע בקריטריונים

אליצור טרבלסי:  כן, אני כבר אומר לך שכן

אורטל מלכה: - - שעשו מעזה לתושבי עוטף עזה

אורטל מלכה:  הכניסה של הפועלים לשם – יש הבדל מהותי בין הבדיקות שעשו שם? כי אנחנו יודעים שמן הסתם הם לא נכנסו ככה, עלא באב אללה, נכון?     

צבי ידידיה סוכות: אורטל, עוד מעט נשמע מהמנהל האזרחי בדיוק את הקריטריונים

צבי ידידיה סוכות:  הם מאשרים אותם, הם נותנים את היתרי העבודה, נשמע מהם בעוד רגע

צבי ידידיה סוכות:  אבל קודם נשמע את הצבא

אליצור טרבלסי: שני דברים אחרונים

אליצור טרבלסי:  פועלים ביהודה ושומרון שנמצאים בתוך תחומי יהודה ושומרון, יכולים להגיע עד פתח אזור התעשייה ברגל, לחכות שם למעסיק שלהם ולהיכנס, או לא להיכנס אם אין להם היתר

אליצור טרבלסי:  והם נמצאים שם, הם לא ייעלמו לנו, הם יכולים להגיע עד פתח היישובים

אליצור טרבלסי:  הם שם, הם בצירים, הם נוסעים בכבישים וזה לא מנותק מהמציאות

אליצור טרבלסי:  זה דבר אחד

אליצור טרבלסי:       הדבר השני

אליצור טרבלסי:  אנחנו עובדים באופן צמוד עם המנהל האזרחי, עם השב"כ, עם כל הגורמים, כדי לבחון את הקריטריונים כל הזמן

אליצור טרבלסי:  עובדה, ההתאמה האחרונה שנעשתה לכניסת הפועלים האלה היא לאור הדרישות, לאור הבקשות, כדי לאפשר את כניסת הפועלים

אליצור טרבלסי:  לא חייבנו אף אחד להכניס, לא מנענו מאף אחד, זה האירוע

שרון ניר: אליצור, סליחה, שאלה חשובה לגבי האחריות בידי הקבלנים, המשפט שאמרת

שרון ניר:  הקבלנים אחראים על הביטחון שלנו? אני מנסה להבין את זה

אליצור טרבלסי: הוא לא אחראי על הביטחון, הוא אחראי לעמוד בקריטריונים שהצבא נותן

צבי ידידיה סוכות: הוא אחראי לעמוד בקריטריונים שהצבא נתן

שרון ניר: קבלן שנאסרה כניסתו לנוקדים על ידי היישוב – כי השארתם כל כך הרבה טווח אפור והחלטתם שאתם מאפשרים פה – חסם, עשה פרובוקציה וחסם עם המשאית שלו ש

שרון ניר: ג

שרון ניר:  אחוד

שרון ניר:  חסם מעבר הכרחי לארבעה יישובים

שרון ניר:  זאת אומרת, אם הייתה צריכה להגיע עכשיו כבאית אי-אפשר היה להכניס אותה

שרון ניר:  האוטובוסים לא יכלו לעבור, הילדים שלנו היו נצורים ביישובים כמעט שעתיים וחצי ולא יכלו לחזור מבית הספר לביתם

שרון ניר:  היה פה אירוע מבצעי חמור מאוד כי הצבא שם את האחריות על הקבלנים

שרון ניר:  אני מבקשת שקבלן לא ישמור על הביטחון שלי אלא הצבא

שרון ניר:  תודה

אליצור טרבלסי: לא, לא, זו לא אחריות הקבלן

אליצור טרבלסי:  הייתה פה אי-הבנה, אסביר לך

שרון ניר:  אבל אני אומרת מה קורה בפועל

שרון ניר:  בפועל, הקבלנים עושים מה שהם רוצים

צבי ידידיה סוכות: כי זו כבר שאלה מי מפקח על זה

צבי ידידיה סוכות:  ופה אגב, אני מסכים איתך, אני חושב שיש פה באג, דיברנו על זה קודם

צבי ידידיה סוכות:  בסוף כשאומרים למועצה את חייבת להכניס והמועצה אומרת אני לא רוצה להכניס, ואומרים לה את גם חייבת להכניס וגם חייבת לפקח על מה שקורה בתוך הדבר הזה, יש כאן אירוע בעייתי

שרון ניר: הוא גם איים בתביעה, הוא תבע, והוא גם חסם ציר הכרחי עם המשאית שלו בש

שרון ניר: ג

שרון ניר:  האחוד שהצבא הקים

צבי ידידיה סוכות: אליצור, אני מבקש רק דבר אחד, אם אפשר

צבי ידידיה סוכות:  בסוף אני חושב שעלה כאן מיועמ"ש איו"ש – אני מניח שהתשובות שתגלה אחרי הבדיקה לא יהיו שונות

צבי ידידיה סוכות:  אני מאמין לך לחלוטין, גם למה שאמר פה קודם רלי, שלא לזה האלוף התכוון, הוא לא רצה לכפות על היישובים והמועצות להכניס פלסטינים

צבי ידידיה סוכות:  לכן אשמח שתהיה פה איזושהי אמירה שאם אכן הצו של היום כופה להכניס פלסטינים, אז תראו איך מתקנים את הצו הזה

אליצור טרבלסי: נבחן את הסוגיה המשפטית, זו באמת אמירה

אליצור טרבלסי:  אחרי הדיון נבדוק את זה ונעדכן

צבי ידידיה סוכות: תודה רבה

צבי ידידיה סוכות:  מורן חדד

מורן חדד: בוקר טוב לכולם, אנסה לגעת מעט בנתונים ובמספרים בעקבות מה שעלה פה בשיח

מורן חדד:  אני חושבת שזה די מייצג את הדברים שנאמרו פה ואני חושבת שזה גם נותן תשובות לחלק מהדברים כי טרם ה-7 באוקטובר ואותה שבת ארורה עמדנו על היקף הרישיונות הפעילים בהתיישבות של כ-46,000 היתרים

מורן חדד:   היום אנחנו מדברים על כ-25,000 רישיונות פעילים

מורן חדד:  מה שאומר שדה-פקטו, לשאלתך האם מחייבים, אין חיוב כזה

מורן חדד:  אם היה חיוב כזה היינו רואים 46,000 רישיונות פעילים גם היום

מורן חדד:  זאת אומרת, יכול להיות שיש פה משהו שהמחוקק לא התכוון אליו או שיכול להיות שיש פה איזושהי בהירות שצריך לבחון אותה

צבי ידידיה סוכות: היום צו אלוף לא מאשר להכניס ליישובים, הוא מאפשר להכניס רק לעבודות חיוניות ביישובים ולאזורי התעשייה המבודדים

צבי ידידיה סוכות:  זה הפער הגדול

מורן חדד: וגם אנחנו לא נמצאים על 100%, צריך לומר את זה

שרון ניר: כי הם גם מפחדים לבוא

מורן חדד: אני לא נוגעת בסיבות, תכף אדבר על למה אין את אותו היקף רישיונות

צבי ידידיה סוכות: באזורי התעשייה אנחנו לא נמצאים על 100%?     

מורן חדד: לא נמצאים ב-100%

צבי ידידיה סוכות: על כמה אנחנו עומדים באזורי התעשייה?     

אליצור טרבלסי: לא ב-100% ביחס להתחלה

מורן חדד: ברשותך, אסקור את הנתונים

מורן חדד:  אני רק אומרת שדה-פקטו, יש מספרים

מורן חדד:  וכשאנחנו מסתכלים על זה במספרים זה נותן תשובות בעמימות שיש פה, כי אף אחד לא קם בבוקר ואמר 100% פועלים נכנסים מחר בבוקר

מורן חדד:  גם אם זה נוצר דה-פקטו, חברי לשולחן אמר פה: זה ייבדק וייבחן ותעשה העבודה המשפטית

מורן חדד:  אבל היה חשוב לי לתת את המספרים

מורן חדד:       היום אנחנו עומדים על 25,000 רישיונות פעילים

מורן חדד:  צריך לומר שהמסה הקריטית נכנסת לתוך אזורי התעשייה

מורן חדד:  אנחנו מדברים על כניסה בפועל של כ-9,000, 9,500, תלוי ביום

מורן חדד:  אבל אלה הממוצעים של היקף הכניסות

צבי ידידיה סוכות: מתוך 25,000

מורן חדד: מתוך אותם 25,000, נכון

צבי ידידיה סוכות: זו המסה

מורן חדד: מדויק

מורן חדד:  כשאלוף הפיקוד קובע את התבחינים ואת מרכיבי הביטחון הנדרשים לטובת הכנסה של אותם פועלים, והמנהל האזרחי עושה את הבדיקה האם אותו עובד רשאי, זכאי, לקבל את אותו רישיון תעסוקה, כן או לא

מורן חדד:  כשאחת מהבדיקות היא באמת בדיקה שאין לו מניעה ביטחונית, שאין איזושהי מניעת שב"כ ברקע, שאין איזשהו איסור שמחייב אותנו לתת לו את אותו רישיון

מורן חדד:  ככל שאין לו מניעה והוא עומד בקריטריון הגיל הוא יקבל את אותו רישיון תעסוקה

צבי ידידיה סוכות: היות שאתם עושים גם את ההיתרים "לתוך ישראל", יש הבדל?     

מורן חדד: אני בדיוק נוגעת בקריטריון, זה מה שאמרתי

מורן חדד:  אסקור את הדברים

צבי ידידיה סוכות: אתן לך לדבר ואשאל בסוף

מורן חדד:  אין בעיה, אני פה לענות על השאלות

מורן חדד:  בהיבט קריטריון הגיל – קריטריון הגיל היום בתעסוקה בהתיישבות עומד על 18, זה הגיל

מורן חדד:  המלצנו, אנחנו נכנסים לאיזשהו תהליך בחינה של להעלות את הגיל הזה ולהעלות אותו ל-22 נשוי, שזה בעצם הקריטריון שקיים היום בישראל

צבי ידידיה סוכות: מה שהומלץ בקבינט זה היה - - -     

מורן חדד: לא מה שהומלץ, אמרתי מה שקיים היום

צבי ידידיה סוכות: היום, הפועלים החיוניים, זה מה שקיים?     

מורן חדד: היום הקריטריון בהתיישבות הוא 18, רווק

צבי ידידיה סוכות: לא, הפועלים החיוניים שנכנסים לישראל

מורן חדד: אני מתעסקת בהתיישבות

מורן חדד:  אני יכולה להגיד לך את מה שאני יודעת, אני לא בטוחה שזה מדויק

צבי ידידיה סוכות: לא, קודם דיברת על הפערים

צבי ידידיה סוכות:  אני אומר, הומלץ בקבינט – בדיון שבו לא התקבלה החלטה – לשנות?     

מורן חדד: לשנות את גיל התעסוקה גם בישראל, נכון

צבי ידידיה סוכות: אני שואל שאלת סוגריים

צבי ידידיה סוכות:  הרי היום נכנסים לישראל פועלים חיוניים, נכון? האם שם נשארים עם הקריטריונים הישנים או שהם בקריטריונים החדשים?          

מורן חדד: אני לא הסמכות אבל למיטב הבנתי, נשארנו עם אותם הקריטריונים

מורן חדד:  לכן אנחנו מבינים שהיום הקריטריון הוא 18 רווק ואנחנו ממליצים להעלות אותו ל-22 נשוי

מורן חדד:  הנושא הזה נמצא בבחינה

מורן חדד:       ברשותכם, אגע במספר נקודות

מורן חדד:  אחת, גם אנחנו מסכימים ומבינים שכל אזורי התעשייה צריכים להיות בעלי גדר היקפית

מורן חדד:  צריך להיות מסלול גישה מסודר לתוך אזור התעשייה, מקורה

מורן חדד:  בהיבט של לצמצם את החיכוך למינימום ההכרחי והנדרש

מורן חדד:  יותר מזה, נאמר שאחד הרעיונות שאנחנו רוצים לייצר או להניע אותם, זה לייצר הסעות מסודרות

מורן חדד:  שהפועל לא יגיע למעבר ספורדית, כל פועל מתי שהוא רוצה, ויהיו מסות במעברים וציר המתנה וכו'

מורן חדד:  אלא שמעסיקים יגיעו לשער אזור התעשייה, בשלב הראשון בצד הכחול, יאספו את אותם הפועלים ויכניסו אותם עד למפעל

מורן חדד:  כשבשלב השני היינו רוצים לראות אותם אוספים אותם אפילו בנקודות איסוף באדום

מורן חדד:  זאת אומרת, לצמצם את התנועה למינימום גם בהיבטי ביטחון וגם בהיבטי רווחת - - -     

צבי ידידיה סוכות: גם של בטיחות הדרכים

מורן חדד: בדיוק, פקקים - - - יש לזה הרבה מאוד יתרונות

מורן חדד:  העומס במעברים, הפקקים בכבישים, הרבה מאוד יתרונות בלייצר את ההסעות המרוכזות האלה, המסודרות האלה, גדר היקפית, שרוול כניסה, הסעות מסודרות של מעסיקים

קריאה: רגע, זה יימנע את זה שהם גם ייסעו בתחבורה שלנו בחזור?     

מורן חדד: ברגע שהמעסיק יהיה מחויב לאסוף את הפועלים שלו, בין אם מהאדום או בין אם בשלב ראשון מהכחול, זה יימנע או יצמצם משמעותית את התנועה בתחבורה ציבורית

קריאה: כי כרגע אנחנו, בתור תושבת השומרון, לא יכולות לנסוע בתחבורה שלנו

קריאה:  סתם ככה על הדרך, זו לא אותה ועדה

צבי ידידיה סוכות: לא עכשיו כי אנחנו כבר ממש קצרים בזמן

מורן חדד: לכן אני חושבת שזה משהו שאנחנו צריכים לחשוב עליו וללכת לקראתו, בהיבט של הסעות מסודרות והגידור של אזורי התעשייה וכו'

מורן חדד:       שתיים, דיברנו לפני הדיון ואחד הדברים שהלב"ר מצא זו הסוגיה של הפגיעה הכלכלית

מורן חדד:  נגיד שפועל בהתיישבות משתכר בממוצע כ-6,000 שקלים בחודש, אם מכפילים את זה במספר הרישיונות הפעילים, אפילו לא, בכ-10,000 שנכנסים כיום – מדברים על 60 מיליון שקלים בחודש

מורן חדד:  אנחנו מדברים על סכומים לא מבוטלים

צבי ידידיה סוכות: איך אמר ראש מועצת גוש עציון? יהיה פחות כסף ל-RPG

מורן חדד: נדרשתי לשקף פה את תמונת המצב, אני משקפת אותה, אני נותנת את המספרים

מורן חדד:  בסוף אנחנו לובשי מדים והאינטרס שמניע אותנו הוא ביטחון מדינת ישראל

מורן חדד:  אחד הדברים שאנחנו נדרשים לתת עליהם את הדעת זה איך אנחנו כלובשי מדים מייצרים תמיד את המאזן הזה ואת המענה בראש ובראשונה לתושבי מדינת ישראל ולביטחון תושבי מדינת ישראל, ויחד עם זאת מוודאים שאנחנו לא שופכים את התינוק עם המים, שאנחנו לא מייצרים פה איזשהו כאוס שלא נדע לצאת ממנו

מורן חדד:       אנחנו צריכים לתת פתרונות

מורן חדד:  דובר פה על פתרונות ביניים, על טווחי ביניים

מורן חדד:  אני לא יודעת, צריך להיות יצירתיים פה כדי לראות

מורן חדד:  אפשר לקבל החלטות, הדפים סופגים הכול, בסוף צריך שההחלטות האלה תהיינה מושכלות

יגאל כהן: הכאוס כבר התחולל

יגאל כהן:  אם אנחנו רוצים עוד פעם, גם אצלנו, אז צריך להשאיר את זה ככה, באותו ראש

צבי ידידיה סוכות: היא בסך הכול אומרת שכשמתקבלת החלטה מדינית, צריך לשקול איך בסוף גם בעלי המפעלים לא קורסים וגם במועצות לא יהיו לנו פתאום - - -      

מורן חדד: ואיך אנחנו שומרים - - - נאמר פה על ידי ראש מועצת קרני שומרון, ובצדק - - -     

יגאל כהן: הבעיה המרכזית זו החלטה מדינית

יגאל כהן:  אני כל הזמן אומר: אנחנו נותנים את הוואקום הזה ללובשי המדים וזה לא פייר

צבי ידידיה סוכות: נכון, נכון, היא צודקת

יגאל כהן: אנחנו צריכים שההחלטה תהיה החלטה מדינית ברורה, לכל מדינת ישראל, שאומרת: אין כניסת פועלים פלסטינים

צבי ידידיה סוכות: נכון

יגאל כהן: כדי לשמור על התעשייה אנחנו צריכים לקבל החלטה מדינית שאומרת: כניסה של עובדים זרים

צבי ידידיה סוכות: שמעת את נציג המל"ל פה, הוא יעלה את זה

צבי ידידיה סוכות:  נקווה שזה - - -     

יגאל כהן: אני מציע שאתם תעלו את זה

צבי ידידיה סוכות: תאמין לי שחברי הקבינט, לפחות אלה שאני בקשר איתם, על זה

צבי ידידיה סוכות:  אנחנו צריכים גם את המל"ל ולכן הוא הוזמן

מורן חדד: תודה

צבי ידידיה סוכות: רק שאלה לגבי הקריטריונים

צבי ידידיה סוכות:  בעבר היה הבדל בקריטריונים, גם בהיבט הביטחוני, בין אלה שמכניסים אותם למה שנקרא לישראל, לבין אלה שמכניסים אותם ליהודה ושומרון?     

מורן חדד: ביטחונית? מבחינת בדיקות ביטחוניות? הבדיקה היא בדיקה זהה גם למי שמקבל רישיון תעסוקה בהתיישבות וגם למי שמקבל רישיון תעסוקה בישראל

מורן חדד:  הבדיקה הביטחונית היא זהה

צבי ידידיה סוכות: זאת אומרת, לא היה מצב שבו פועל פלסטיני קיבל אישור לעבוד, לצורך העניין, ביהודה ושומרון אבל לא קיבל אישור לעבוד ברעננה

מורן חדד: שהוא נמנע בישראל וקיבל?     

צבי ידידיה סוכות: כן

מורן חדד: ממש לא, ממש לא

צבי ידידיה סוכות: אין דבר כזה, בסדר גמור

צבי ידידיה סוכות:  תודה

מורן חדד: ההבדל הוא בקריטריון - - -     

צבי ידידיה סוכות: לא, לא, קריטריונים אחרים אמרנו

מורן חדד: ממש לא

צבי ידידיה סוכות: תודה רבה

צבי ידידיה סוכות:  מחילה, רק בשביל אלה שצופים בנו מבחוץ, תגידי שם ותפקיד

מורן חדד: בטח

מורן חדד:  מורן חדד, ראש ענף תיאום אזרחי, במנהל האזרחי

מורן חדד:  תודה

צבי ידידיה סוכות: תודה רבה

קריאה: יש לי רק שאלה

קריאה:  הפיקוח לגבי הבידוק בבקרים, על מי הוא?     

צבי ידידיה סוכות: רגע, נדבר על זה בסוף

צבי ידידיה סוכות:   בבקשה, קמ"ט תעסוקה

מיכל רוזין: מיכל רובין, קמ"ט תעסוקה, במנהל האזרחי

מיכל רוזין:  אין לי כל כך הרבה מה להוסיף כי מורן באמת נגעה בכל הנושאים

מיכל רוזין:  רק אחדד לגבי התהליך של אותו מעסיק שרוצה להעסיק עובדים במפעל שלו

מיכל רוזין:  יש לנו אתר למעסיק, של המנהל האזרחי

מיכל רוזין:  המעסיק יכול להיכנס לאתר הזה, להגיש את הבקשה, ויש בדיקה ביטחונית לכל העובדים, גם לישראל וגם למי שעובד באזור

מיכל רוזין:  אותה הבדיקה

צבי ידידיה סוכות:  הם מגישים בדיקה פרטנית ליישוב, נכון?     

מיכל רוזין:  כן, כן

צבי ידידיה סוכות: יש לי שאלה, רציתי לברר את זה לפני

צבי ידידיה סוכות:  אתם נותנים את האישור למעסיק

צבי ידידיה סוכות:  לצורך לעניין, הבאתם אישור למעסיק והוא נכנס לאזור התעשייה של יגאל בקרני שומרון

צבי ידידיה סוכות:  הנוהל היום מדבר על מאבטח אחד על כל חמישה פועלים

צבי ידידיה סוכות:  מגיע מפקח, עוזי הקב"ט, וראה שיש לי שם 100 פועלים עם שתי מאבטחות מבוגרות, מחילה

משה צובירי: אצלנו במבוא חורון יושבים מאבטחים ערבים עם נשקים, באמת

יגאל כהן: כן, אבל הם יוצאי צבא

מיכל רוזין: אנחנו לא הסמכות

משה צובירי: לא, לא, הם לא בהכרח

צבי ידידיה סוכות: רגע

צבי ידידיה סוכות:  מה שאני רוצה לשאול: עוזי מגיע, אני יודע שיש סנקציות, בסוף הוא יכול להגיד מול קצין ההגמ"ר: אני כקב"ט לא מאשר לך יותר כניסה לקרני שומרון

צבי ידידיה סוכות:  השאלה היא  מה קורה אם מחר אותו קבלן או אותו מעסיק רוצה להגיע לגוש עציון? אם מחר הוא רוצה לעבוד בגוש עציון, האם יש לנו איזושהי מערכת שיודעת להגיד הקבלן הזה באופן עקבי – בקרני שומרון, בשומרון, בעמנואל, בכל המקומות –  לא ספר את הנהלים? האם יש דרך שכשהוא מגיע לגוש עציון – אני מניח שקצין ההגמ"ר של גוש עציון לא חשוף למערכות שלכם, אין לו דרך לדעת מה קרה אצל קצין ההגמ"ר של אפרים

צבי ידידיה סוכות:  בקיצור, הבנת את השאלה

מיכל רוזין: זו לא הסמכות שלנו

אליצור טרבלסי: אם יש קבלן בעייתי, כל יישוב או כל רשות יכולה להגיש נגדו תלונה במשטרת ישראל

אליצור טרבלסי:  כן יוכלו לשלול את הרישיון שלו או לא, זה לא בסמכות שלנו

צבי ידידיה סוכות: אתה מכיר תלונות כאלה שהוגשו?     

אליצור טרבלסי: במקומות שהתעסקתי איתם, אני מכיר כמה באריאל

צבי ידידיה סוכות: תלונות למשטרה?     

אליצור טרבלסי: מי שלא עמד בקריטריונים או התייחס בצורה לא נאותה מול אותה רשות – כן

צבי ידידיה סוכות: אוקיי

צבי ידידיה סוכות:  וברגע שהוגשה התלונה למשטרה, אתם רואים את זה?      

מיכל רוזין: אותו רבש"ץ

מיכל רוזין:  קודם כול, אני רוצה לומר שיש לנו ממש קשר טוב עם כל הרבש"צים - -      

צבי ידידיה סוכות: כל הכבוד      

מיכל רוזין: - - של כל היישובים

מיכל רוזין:  כל הצוות, צוות תעסוקה, ממש יוצא לביקורות

צבי ידידיה סוכות: הבנת את השאלה

מיכל רוזין: הבנתי את השאלה

צבי ידידיה סוכות: בסוף קב"ט גוש עציון יכול לדעת האם הקבלן הספציפי הזה הוא קבלן שמועד לפורענות? כן או לא, זו השאלה

מיכל רוזין: כן

מיכל רוזין:  בסוף אנחנו גם עושים ביקורת, אם אנחנו מוצאים שאותם עובדים שאותו מעסיק ביקש להעסיק לא נמצאים באותו יישוב ויש לנו גם שיח עם אותו רבש"ץ, יש לנו סמכות למנוע את המעסיק במערכת כדי שהוא לא יגיש בקשה לרישיונות נוספים ליישובים אחרים

צבי ידידיה סוכות: זה קרה?     

מיכל רוזין: ממש מעט מאוד, אולי מעסיק או שניים

מיכל רוזין:  לא בתקופה הזאת

צבי ידידיה סוכות: טרבלסי, אתה הרבה מאוד שנים באירוע הזה, כמה מקרים בהם היו מעסיקים שלא עמדו בנהלים אתה זוכר? פחות או יותר

מיכל רוזין: בנהלים של האבטחה אני לא - - -     

אליצור טרבלסי:  זה קורה וכנראה גם ימשיך לקרות, אבל האם - - - אין לי מושג

צבי ידידיה סוכות: וכמה מתוכם הגיעו לשלב הזה שסימנו אותם? יש לנו פה בעיה

צבי ידידיה סוכות:  בבקשה, אם אתם צריכים אחד את המספר של השני – אפשר

צבי ידידיה סוכות:       תודה רבה לכל מי שהגיע

צבי ידידיה סוכות:  יש כאן מישהו שלא דיבר ורצה לדבר? אין מישהו

צבי ידידיה סוכות:  אנחנו חייבים לסיים

צבי ידידיה סוכות:        קודם כל, אני שמח על הדיון הזה, אני חושב שלמדנו כל מיני דברים חדשים

צבי ידידיה סוכות:  ועדיין, אני חייב לומר שאני מוטרד, מוטרד מאוד, אפילו יותר מבטרם הדיון, מכמה דברים

צבי ידידיה סוכות:  הדבר הראשון, בסוף, ברמה הכי פשוטה, עמד כאן נציג המל"ל ונתן פה אמירה חשובה, שהוא לא רואה סיבה שהדיון לא יהיה מאוחד

צבי ידידיה סוכות:  בסופו של דבר התקיים דיון שמשפיע על רוב אזרחי מדינת ישראל, וחלק מאזרחי מדינת ישראל פשוט מופלים לרעה בעניין הזה

צבי ידידיה סוכות:      נאמרו פה מילים חריפות אבל אני לא חושב שיש מילים אחרות

צבי ידידיה סוכות:  בסוף הדם של תושבי יהודה ושומרון לא סמוק פחות מהדם של תושבי שאר מדינת ישראל

צבי ידידיה סוכות:  לא יכול להיות שבשביל להכניס פועלים – כדי לקבל החלטות מדיניות ברעננה או בכפר סבא אנחנו נצטרך דיון בקבינט, ואת אותן החלטות בדיוק ליישובי יהודה ושומרון, עם משמעות זהה, יקבלו בלי שיתוף פעולה בקבינט

צבי ידידיה סוכות:  יש משמעות לדיון בקבינט, לא סתם מעלים לדיון בקבינט, נשמעות שם הרבה מאוד דעות ובסוף מתקבלת החלטה

צבי ידידיה סוכות:  כשזה לא קורה ביהודה ושומרון

צבי ידידיה סוכות:       אני חושב שהדוגמה הכי טובה למשמעות של זה, זה מה שראינו כאן בדיון

צבי ידידיה סוכות:  הרי בדיון הזה כאן גילינו – אני אומר "גילינו" כי אני חושב שהדבר הזה לא נולד עכשיו – שבסופו של דבר הייתה אמירה של אלוף פיקוד מרכז שראשי המועצות יכולים להחליט: אני מאפשר, ראשי המועצות יכולים להחליט האם להכניס או לא

צבי ידידיה סוכות:  והדבר הזה לא נבחן מספיק לעומק, כי מול יועמ"ש איו"ש ומול בתי המשפט הדבר הזה לא החזיק מים

צבי ידידיה סוכות:  האמירה הזאת של אני מאפשר, התגלתה כלא מדויקת בלשון המעטה

צבי ידידיה סוכות:  בסוף ראשי המועצות היום, לצערי, מחויבים להכניס פועלים וזה מצב שהוא בלתי נתפס

צבי ידידיה סוכות:  לא רק שהם מחויבים להכניס פועלים, היום ראשי המועצות גם מחויבים להיות אחראים על האבטחה של הפועלים בלי שייתנו להם עוד כלים ועוד אפשרויות כדי לעשות את זה

צבי ידידיה סוכות:       אנחנו נמצאים במצב שבו בזמן מלחמה בכל מדינת ישראל נמנעת כניסה של פועלים פלסטינים, כי  אמרנו: 82% תומכים בחמאס, 82% הם מחבלי נוח'בה בפוטנציה

צבי ידידיה סוכות:  כשאנחנו במצב כזה, הקבינט המדיני-ביטחוני של מדינת ישראל החליט למנוע את הכניסה שלהם לעת עתה לכל מקום במדינת ישראל, וביהודה ושומרון לא רק שמאפשרים את הכניסה, מכריחים את ראשי המועצות לאפשר את הכניסה ועוד אומרים להם אתם צריכים לשמור, עם מעט האמצעים שיש לכם, על זה שזה יתבצע

צבי ידידיה סוכות:  ואנחנו רואים במבחן התוצאה שהשמירה הזו, כנראה, קשה מאוד והם אפילו לא קיבלו את הכלים לעשות את מה שהם היו חושבים שצריך לעשות

צבי ידידיה סוכות:  כלומר, נניח שהכרחתם אותנו להכניס פועלים, תנו לנו את הכלים, בכלים שאנחנו חושבים

צבי ידידיה סוכות:       בכל הכבוד, חשוב לי להגיד את זה שוב, אני חלילה לא מפקפק בכוונות או באמ"ץ

צבי ידידיה סוכות:  נאמרו פה לפני כן דברים על פיקוד מרכז או על הקצינים כאן, אני חושב שהם אנשים שעושים עבודת קודש ומשקיעים את חייהם בהגנה על תושבי יהודה ושומרון ובשמירה על ביטחונה של מדינת ישראל

צבי ידידיה סוכות:  ועדיין, אחרי הדבר הזה, החלטות כאלו צריכות להתקבל בקבינט המדיני-ביטחוני

צבי ידידיה סוכות:  החלטות כאלו צריכות להתקבל, כמו שאמרה כאן מורן, מתוך ראיית רוחב, להבין את כל המשמעויות, להבין מה המשמעויות למשק, מה המשמעות לביטחון, מה המשמעויות לרשויות המקומיות

צבי ידידיה סוכות:       בסוף אנחנו לא יכולים לקבל החלטות שאת הפערים שלהן התושבים משלמים

צבי ידידיה סוכות:  האימא שמפחדת לשלוח את הבת שלה לאולפנה או ראש המועצה שמגלה שאזור התעשייה שלו פתוח, פרוץ, במשך הרבה מאוד שעות כי אין לו מספיק אמצעים לשמור על המקום

צבי ידידיה סוכות:       לסיכום הדיון, נציג המל"ל – אני חושב שאנחנו נשמח לשמוע עדכון לוועדה, האם הדבר הזה יעלה לדיון הבא בקבינט בצורה מאוחדת

צבי ידידיה סוכות:  אני יודע שזה לא בסמכותך אבל אנחנו נשמח לשמוע

אמיר ענבר: הקבינט עצר את זה, אני לא יודע להגיד אם אנחנו נעלה את זה שוב

צבי ידידיה סוכות: יכול להיות שזה לא יעלה בכלל, אבל לכשיעלה, הרי הקבינט לא קיבל החלטה, אם זה יעלה שוב לדיון אנחנו מבקשים שהדיון יהיה מאוחד

צבי ידידיה סוכות:  ובינתיים, אם אפשר, שתתקבל הנחיה להשוות כבר עכשיו את המצב ביהודה ושומרון למצב בכל הארץ, כי אין הצדקה לאפליה הזו

צבי ידידיה סוכות:  עד הדיון בקבינט אין שום סיבה שיהיה הבדל בין המקומית

צבי ידידיה סוכות:  ואם חושבים שכן, אז זה הזמן להגיד

צבי ידידיה סוכות:  לא שמעתי כאן בדיון שיש מישהו שחושב שכן צריך להיות הבדל

צבי ידידיה סוכות:       בהקשר של היישובים – אנחנו מחכים לעדכון

צבי ידידיה סוכות:  טרבלסי, תיתן עדכון לוועדה? אנחנו מחכים לעדכון בנושא של הצו, האם הצו יתוקן, או משהו אחר, כדי לעמוד באמירה הזו שלראשי המועצות יש את האפשרות להחליט מי ייכנס ומי לא

חנוך דב מילביצקי: אני חושב שצריך לצאת מפה קול ברור לקבינט ולכל הגורמים המקצועיים, כי לצערי, אני שומע גם מגורמים במערכת הביטחון כאילו השיקול הכלכלי יש בו עדיין כדי למנוע איזשהו משהו

חנוך דב מילביצקי:  את אותם סיפורים ששמענו על עזה אנחנו שומעים פה

חנוך דב מילביצקי:  אני חושב שאדוני היושב-ראש יצטרף אליי

חנוך דב מילביצקי:  אם הבנתי נכון זו גם הייתה הדעה של יתר חברי הכנסת שהשתתפו בדיון, שאין יותר מקום להכניס פועלים פלסטינים ושמדינת ישראל צריכה להתחיל להתארגן ברצינות על חיים ללא פועלים פלסטינים

חנוך דב מילביצקי:  זו הקריאה

צבי ידידיה סוכות: אבל חנוך, זו נקודה שהיא לדיון בקבינט

צבי ידידיה סוכות:  העמדה שלנו בנושא הזה ברורה, אבל זו עמדה לדיון בקבינט

צבי ידידיה סוכות:  בסוף הקבינט יקבל החלטה, יכול להיות שנאהב אותה ויכול להיות שלא

חנוך דב מילביצקי: בסדר, אנחנו לא יכולים לדבר שם

צבי ידידיה סוכות: נכון, נכון

חנוך דב מילביצקי: אנחנו לא יכולים

צבי ידידיה סוכות: אבל מה שחשוב הוא שלפחות, ואת זה אנחנו כן יכולים להגיד, הדיון בקבינט יהיה גם על יהודה ושומרון

צבי ידידיה סוכות:  לא יכול להיות שיהודה ושומרון מוחרגים, בסוף יש לך דיון בקבינט על כל הארץ

יגאל כהן: ושיקבלו החלטה ולא ישאירו את זה ללובשי המדים, זה לא יהיה הוגן

צבי ידידיה סוכות: נכון

צבי ידידיה סוכות:  תודה רבה לכולם